
উদ্বোধন কার্যালয় । 
১নং মুখার্ষি লেন, বাগবাক্ষার, ক্িকাতা। 


শ্রাবন, ১৩১৭। 


1 সুরক্ষিত । ] [মুল্য ॥৮%* আনা । 


কলিকাতা, 
১নং মুখার্জি লেন, বাগবাজার, 
উদ্বোধন-কার্ধ্যালয় হইতে 
স্বামী বিশ্বেশ্বরানন্দ 


কর্তৃক প্রকাশিত। 


শ্রীগৌরাঙ্গ প্রেস, 
প্রিণ্টার__ম্থরেশ5ন্ত্র ম্জুমপার 


+১।১নং শিক্জাপূব হীন কর্পকাতা 


নিবেদন। 


স্বামী বিবেকানন্দের পত্রাবলীর চতুর্থ ভাগ প্রকাশিত 
হইল। ইহাতে ৩৮ খানি পত্র সন্নিবেশিত হইল । এগুলি 
সমুদয়ই ইংরাজীর অনুবাদ এবং অধিকাংশ তাহার 
পাশ্চাত্য শিষ্যাগণকে লিখিত-_তন্মধ্যে স্বানিজী আমে- 
রিকায় যাহার গৃহে প্রথম অতিথি হন সেই জজ্জ হেলের 
কন্তা মিস্‌ মেরি, মিসেস্‌ ওলি বুল € সিষ্টার নিবেদিতার 
নাম উল্লেখযোগা । পৃর্ববেই এগুলি উদ্বোধনে প্রকাশিত 
হইয়াছিল- এক্ষণে মূল পত্রগচলির সহিত, অভাবে 
প্রতিলিপির সহিত মিলাইয়া উত্তমরূপে সংশোধিত 
হইল । পত্রগুলির নিতান্ত ব্যক্তিগত অংশ বাতীত বিশেষ 
পরিবজ্জন করা হয় নাই এবং যথাসম্ভব তারিখ অনুসারে 
সাজাইয়। দেওয়া হইয়াছে । আবশ্যক বিবেচনায় ছুই 
চারিটা পাদটাকাও সংযোজিত হইয়াছে । পত্রগুলির 
অধিকাংশ উপদেশপূর্ণ, কয়েকখানিতে সাহার কার্য্য ও 
ইতস্ততঃ ভ্রমণবিবরণ তাহার নিজমুখ হইতে জানা যায় 
বলিয়া এগুলি জীবন-চরিতের প্রামাণিক উপাদান 
হিসাবে বিশেষ মৃল্যবান্‌। পূর্ব পূর্ব ভাগঞ্চলির ন্যায় 
আশাকরি এই ভাগও সাধারণে সাদরে গ্রহণ করিবেন । 
ইতি__ 


আাবণ ৭1 | টা 
2 ১৩২ | প্রপঙ্গাম্প লগ । 





স্পভ্জান্বলীী ॥ 
চতুর্থ ভাগ । 


(১) 
নিউইয়র্ক । 
৫৪নং পশ্চিম, ৩৩ সংখ্যক রাস্তা ) 
১৪ই ফেব্রুয়ারী, ১৮৯৫। 
প্রিয় মিসেস্‌ বুল-_ 
আপনার জননীর ন্যায় সংপরামর্শের জন্য আমার 
হৃদয়ের কৃতজ্ঞতা গ্রহণ করুন ; আশা করি আমি জীবনে 
উহা পরিণত করতে পার্ব। 
আমি যে বইগুলির কথা আপনাকে লিখেছিলাম, 
সেগুলি, আপনার বিভিন্ন ধর্মের পুস্তক-সম্বলিত গ্রস্থা- 
গারের জন্য । আর আপনারই যখন কোথা থাকা হবে 
না হবে ঠিক নাই, তখন উহাদের আর এখন প্রয়োজন 
নাই। আমার গুরুভাইদের উহার প্রয়োজন নাই, 
কারণ, তারা ভারতে উহা পেতে পারেন; আর আদাকেও 
যখন সর্বদা ঘুর্‌তে হচ্ছে, তখন আমার পক্ষেও সেগুলি 
১ 


পত্রাবলী। 


বয়ে নিয়ে সর্বত্র যাওয়া সম্ভব নয়। আপনার এই 
দানের প্রস্তাবের জন্য আপনাকে বহু ধন্যবাদ । 

আপনি আমার এবং আমার কাজের জন্য ইতিমধ্যেই 
যা করেছেন, তজ্জন্য আপনাকে আমার কৃতজ্ঞতা প্রকাশ 
যেকি করে করব তা বলতে পারি না। এই 
বংসরও কিছু সাহায্যের প্রস্তাবের জন্য আমার অসংখ্য 
ধন্যবাদ জানত । 

তবে আমার অকপট বিশ্বাস এই যে, এ বৎসর 
আপনার সমুদয় সাহায্য মিস্‌ ফার্্মারের গ্রীনএকারের 
কার্ধ্যে করা উচিত। ভারত এখন অপেক্ষা করে বসে, 
থাকৃতে পারে-শত শত শতাব্দী ধরে ত অপেক্ষা 
কর্ছেই। আর হাতের কাছে এখনই কর্বার যে 
কাটা রয়েছে সেইটার দিকে চিরকালই আগে দৃষ্টি 
দেওয়া উচিত। 

আর এক কথা, মন্থুর মতে সন্ন্যাসীর পক্ষে একটা 
সৎকার জন্য পর্যন্ত অর্থ সংগ্রহ করা ভাল নয়। 
আমি এখন বেশ প্রাণে প্রাণে বুঝেছি যে, এঁ সকল 
প্রাচীন মহাপুরুষগণ যা বলে গেছেন, তা অতি ঠিক 
কথা। 

“আশা হি পরমং ছুঃখং নৈরাশ্যং পরমং স্বখং |” 

_আশাই পরম ছঃখ এবং আশা! ত্যাগ করাতেই 

২ 


পন্জাবলী। 


পরম স্ুখ। এই ষেআমার এই করব ওই কর্ব, এই 
রকম ছেলেমানুষী ভাব ছিল, এখন সেগুলিকে সম্পূর্ণ 
ভ্রম বলে বোধ হচ্ছে । আমার এখন এ সকল বাসনা 
ত্যাগ হয়ে আস্ছে। “সব বাসন! ত্যাগ করে স্থুখী 
হও । কেউ যেন তোমার শক্র মিত্র না থাকে,_তুমি 
একাকী বাস কর” । 'এইরূপে ভগবানের নাম প্রচার 
করতে করতে শত্রমিত্রে সমদৃষ্টি স্বর্ণ সুখ ছুঃখের 
অতীত হয়ে, বাসনা ঈধা ত্যাগ করে, কোন প্রাণীকে 
হিংসা না করে, কোন প্রাণীর কোন প্রকার অনিষ্ট বা 
উদ্বেগের কারণ না হয়ে, আমরা পাহাড়ে পাহাড়ে 
গ্রামে গ্রামে ভ্রমণ করে বেড়ার ।' 

ধনী দরিদ্র, উচ্চ নীচ, কারও কাছ থেকে কিছু 
সাহায্য চেয়ো না__কিছুরই আকাতক্ষ। করো না। এই 
যে সব দৃশ্যজাল একের পর এক করে দৃষ্টির সাম্নে 
থেকে অন্তহিত হয়ে যাচ্ছে, সেগুলিকে সাক্ষিরূপে দর্শন 
কর- সেগুলি সব চলে যাক্‌ ।' 

হয়ত এই দেশে আমাকে টেনে নিয়ে আস্বার জন্য 
এ সব উন্মত্ত বাসনার প্রয়োজন ছিল। আর আমি 
এই অভিজ্ঞতা লাভ কর্বার জন্য প্রভৃকে ধন্যবাদ 
দিচ্ছি । 

আমি এখানে বেশ স্থুখে আছি । আমি আর 


৩ 


পত্রাবলী ৷ 


মিঃ ল্যাগস্বর্গ মিলে কিছু চাল ডাল বা যব রাধি-_ 
চুপচাপ খাই, তার পর হয় তকিছু লিখ লুম বা পড় লুম 
বা উপদেশপ্রার্থা গরীব লোকদের কেউ দেখা করতে 
এলো--তাদের সঙ্গে কথাবার্তী কইলুম। আর এই 
রকম ভাবে থেকে বোধ হচ্ছে আমি যেন বেশ সন্গ্যাসীর 
ভাবে জীবনযাপন কর্ছি-আমেরিকায় এসে অবধি 
এতদিন তা অঞ্ুক্র করিনি । 

“ধন থাকিলে দারিদ্রের ভয় আছে, জ্ঞানে 
অজ্ঞানের ভয় আছে, রূপে বাদ্ধক্যের ভয় আছে, গুণে 
খলের ভয় আছে, অভ্যদয়ে ঈষার ভয় আছে, 
এমন কি দেহে মৃত্যুর ভয় আছে । এই জগতের সমুদরয়ই 
ভয়যুক্ত, তিনিই কেবল নিভাঁক, যিনি সব্বন্ব ত্যাগ 
করিয়াছেন ।%* 

আমি সেদিন মিস্‌ কর্ষ্িনের সঙ্গে দেখা করতে 
গেছলাম-_মিস্‌ ফাম্মার ও মিস্‌ থার্সবিও তথায় ছিলেন। 
আধঘণ্টা ধরে বেশ আনন্দে কাটুল। তার ইচ্ছা» 


* ভাগে রোগভয়ং কুলে চাতিভয়ং বিশ্বে নৃপালাস্তয়ং 
মান দৈগন্য়* বলে রিপুভয়ং রূপে জরায়া ভয়ম্‌। 
শাস্ত্রে বাদিভয়ং গুণে থলভয়ং কায়ে কৃতানাস্তষং 
সর্বং পন্ত ভয়ান্থিতং ভুবি নৃণাং বৈরাগামেবাতচম্‌ ॥ 
_ বৈরাগাশতক। 


পত্রাবলী। 
আগামী রবিবার থেকে তার বাড়ীতে কোন রকম 


ক্লাস খুলি । 
আমি আর এখন এ সবের জন্য ব্যস্ত নই। আপনা 
আপনি যদি এসে পড়ে, তবে তাতে প্রভূরই জয়জয়- 
কার-আর যদি না আসে, তা হলে তাতেও প্রভুর 
আরও জয়জয়কার দিই। 
পুনরায় আমার অপার কৃতজ্ঞতা গ্র্থল করুন । 
আপনার চিরান্গত সস্তান-_ 
বিবেকানন্দ । 





(২) 
নিউইয়রক | 
৫৪নং পশ্চিম, ৩৩সংখ্যক রাস্তা । 
২১শে মার্চ, ১৮৯৫। 
প্রিয় মিসেস্‌ বুল-_ 
আমি যথাসময়ে আপনার কপালিপি পেলাম এবং 
তাতে আপনার এবং মিস্‌ থার্সবি ও মিসেস এডাম্‌্স্‌ 
সম্বন্ধে খবরাখবর পেয়ে বিশেষ সুখী হ'লাম। 
আপনার সঙ্গে মিসেস ও মিস্‌ হেলের দেখা 
হয়েছে শুনে খুব সুধী হলাম__চিকাগোয় আমার যে 
কয়জন বিশিষ্ট বন্ধু আছেন তন্মধ্যে তাহারা অন্যতম । 
€ 


পত্রাবলী । 


-এর দল আমার বিরুদ্ধে যে সকল নিন্দা প্রচার 
করছেন তা শুনে আমি আশ্চর্য হ'লাম। তার মধ্যে 
একটী হচ্ছে এই যে, আমার অসচ্চরিত্রতার দরুণ 
ডিট্রয়েটের মিসেস্‌ ব্যাগ্লিকে তার একটী অল্পবয়স্কা 
দাসীকে তাড়াতে হয়েছিল !!| মিসেস্‌ বুল | আপনি কি 
দেখতে ন নাঁযে, কোন লোক যেরপই চলুক ন! 
কেন, এমন সফত্তকগুলি লোক - চিরকালই থাকৃবে, 
যারা তার সম্বন্ধে ঘোরতর মিথ্যা কথা রচনা করে 
প্রচার কর্বে। চিকাগোতে ত এইরূপ আমার বিরুদ্ধে 
কিছু না কিছু প্রত্যহই লেগে থাকৃত। আর এই 
মহিলাগুলিই সর্বদাই দেখ বেন-_ সেরা খুষ্টীয়ান! 

এদের যে হিন্দুরা অস্পৃশ্য বলে, আর বিধিপূর্র্বক 
স্নান না কর্লে যে তাদের স্পর্শদোষ থেকে শুদ্ধ হওয়া 
যায় না বিশ্বাস করে, এটা কি আর আশ্চর্যের বিষয় ? 
প্রাচীনেরা :যা বলে গেছেন, তা খুব ঠিক__ইহা! দিন 
দিন আমি হৃদয়ঙ্গম কর্ছি। 

আমার বাড়ীটার নীচু তলায় আমি কয়েকটা বক্তৃতা 
পয়সা নিয়ে দেবার সংকল্প কর্ছি-_এঁ ঘ্বরে প্রায় 
১০* লোকের জায়গা হবে__এতেই খরচা উঠে যাবে। 

আমি ভারতবর্ষে পাঠাবার টাকার জন্য বিশেষ বাস্ত 
নই, আমি উহার জন্য অপেক্ষা কর্ব। 

মিস্‌ ফাম্মার কি আপনার সঙ্গে আছেন? মিসেস্‌ 
পিক কি চিকাগোয় আছেন? আপনার সঙ্গে কি 
জোসেফাইন লকের দেখা হয়েছে? 

মিস্‌ হাম্লিন আমার প্রতি খুব দয় প্রকাশ 
কর্ছেন--তিনি আমাকে যথাসাধ্য সাহায্য কর্ছেন। 

আমার গুরুদেব বল্তেন, হিন্দু, রান প্রভৃতি 
বিভিন্ন নাম মানুষে মানুষে পরস্পর ভ্রুতুন্/াবের বিশেষ 
প্রতিবন্ধক হয়ে দাড়াবে । আগে আমাদিগকে এগুলো 
ভেঙ্গে ফেলবার চেষ্টা কর্তে হবে । উহার নিজেদের 
শুভকারিণী শক্তি হারিয়ে ফেলেছে--এখন উহার! 
কেবল অশুভ প্রভাব বিস্তার কর্ছে-__উহাদের কুৎসিত 
কুহুকে পড়ে আমাদের মধ্যে ধার! বিশেষ গুণী তারা 
পর্যন্ত অসুরবৎ ব্যবহার করে থাকেন। এখন 
আমাদিগকে এগুলি ভাঙ্গবার জন্য কঠোর চেষ্টা 
করতে হবে এবং আমর! এ বিষয়ে শিশ্চিত কৃতকাধ্য 
হব। 

সেই জন্তই ত আমার একট। কেন্দ্র স্থাপন কর্বার 
জন্য এতট। আগ্রহ । সঙ্ঘের অনেক দোষ আছে 
সন্দেহ নাই, কিন্তু উহ৷ ব্যতীত কিছু হবারও জে 
নাই। আর এইখানেই আমার আশঙ্কা__মাপনার সঙ্গে 
মতভেদ হবে। সেই বিষয়টী এই যে, কেউ কখন 

সমাজকেও সস্তষ্ট করবে, অথচ বড় বড় কায কর্বে তা! 
হতে পারে না। 

ভিতর থেকে যেরূপ প্রেরণা আসে সেইরূপ কায 
করা উচিত, আর যদ্দি সেই কাযটা ঠিক ঠিক এবং ভাল 
কাধ হয়, সমাজকে নিশ্চিতই, হয়ত তিনি মরে যাবার 
শত শত শতাব্দী পরে, তার দিকে ঘুরে আস্তেই 
হবে। আমীর্ঘগ্রকে দেহ-মন-প্রাণ দিয়ে সর্বাস্তঃকরণে 
কাধে লেগে যেতে হবে। আর যতদিন পধ্যস্ত না 
আমরা আর যা কিছু সব একটা--কেবল একট। ভাবের 
জন্য-_ত্যাগ করতে প্রস্তত হচ্ছি, ততদিন আমরা কোন 
কালে আলোক দেখতে পাব না। 

ধারা মানবজাতিকে কোন প্রকার সাহায্য করতে 
চান, তাহাদিগকে এই সকল সুখ ছুঃখ, নাম যশ, আর 
যত প্রকার স্বার্থ আছে, সেইগুলির একট পোৌঁট্লা 
বেঁধে সমুদ্রে ফেলে দিতে হবে এবং ভগবানের কাছে 
আস্তে হবে। সকল আচার্যেরাই এই কথা বলে 
গেছেন ও করে গেছেন । 

আমি গত শনিবার মিস্‌ কর্ব্বিনের কাছে গেছলাম্‌ঃ 
আর তাকে বলে এসেছি যে আর ওখানে যেতে পার্ব 
না। জগতের ইতিহাসে কি এবধপ কখনও হয়েছে যে, 
বড় মানুষের দ্বারা কোন বড় কায হয়েছে? হাদয় ও 

মস্তিক্ক থেকেই চিরকাল য! কিছু বড় কায হয়েছে-_ 
টাকা থেকে নয়। 
আমি আমার ভাবকে নিয়ে সমগ্র জীবন উহার জন্য 
উৎসর্গ করেছি । ভগবান্‌ আমার সাহায্য করবেন-_-আমি 
অপর কারুর সাহায্য চাই না। ইহাই সিদ্ধির একমাজ্ত্র 
রহস্-_-এ বিষয়ে নিশ্চিত আপনি আমার সঙ্গে একমত 
হবেন। 
আপনারই চিরকৃতজ্ঞ ও স্বেহের সন্তান 
বিবেকানন্দ । 
পুঃমিস্‌ ফাম্মার ও মিসেস এডাম্সকে আমার 
ভালবাসা জানাইবেন । ইতি-__ 
বিঃ। 





(৩) 
নিউইয়ক । 
£ননং পশ্চিম, ৩৩ সংখ্যক রাস্তা | 
১১ই এপ্রিল, ১৮৯৫ । 

প্রিয় বুল মহোদয়া-__ 
আপনার পত্র পেলাম_এঁ সঙ্গে মণিঅর্ডার ও 
ট্রান্সক্রিপ্ট কাগজটাও (73986017 155510170 174505- 
০0) পেলাম। আজ ব্যাঙ্কে যাব__ডলারগুলি 

ভাঙ্গিয়ে পাউও করে আন্তে । কাল মিঃ লেগেটের সঙ্গে 
দেখা করতে ও তার কাছে কয়েকদিন বাস কর্বার 
জন্য সহর ছেড়ে তার পল্লিভবনে যাচ্ছি। আশা করি, 
পল্লির বিশুদ্ধ বাঁযু সেবনে আমার শরীর ও মন খুব 
ভালই হবে। 

এ বাড়ী ছেড়ে দেবার কল্পনা আপাততঃ ত্যাগ 
করেছি__কারগ তাতে বেশী খরচা পড়বে; অধিকন্ত 
এখনই বাড়ী বদ্লান যুক্তিযুক্ত নহে__আমি ধীরে ধীরে 
সেটি কর্বার চেষ্টা! কর্ছি। 

কুষ্ঠব্যাধির ুষধ সম্বন্ধে আমার বক্তব্য এই-_আমার 
উহাতে তত বিশ্বাস নেই। এ ছুরকম তেল কুষ্টব্যাধি ও 
অন্তান্ত চন্মরোগের জন্য ভারতে স্মরণাতীত কাল থেকে 
বাবহার হয়ে আস্ছে ; আর সকলেই উহাদের কথা৷ 
জানে। যা হক, আমি ভারত থেকে সব শেষ যে 
খবর পেয়েছি তাতে জান্তে পেরেছি, আমার গুরুভাই 
ভালই আছেন। 

আমি এই সঙ্গে খেত্ড়ি মহারাজের পত্র এবং কুষ্ঠ- 
ব্যাধির জন্য গর্জন তেলের বর্ণনাসম্বলিত কাগজ খানা 
পাঠালাম। 

মিস্‌ হাম্লিন আমার যথেষ্ট সাহায্য কর্ছেন_ আমি 
ভজ্ন্য তার নিকট বিশেষ কৃতজ্ঞ। তিনি আমার প্রতি 

ধড়ই সদয় ব্যবহার কর্ছেন--আশা করি তার ভাবের 
ঘরেও চুরি নাই। তিনি আমাকে “ঠিক ঠিক লোকদের 
সঙ্গে আলাপ করিয়ে দিতে চান_ আমার ভয় হয়, 
পুর্ব যেমন একবার যার তার সঙ্গে আলাপ করিয়ে 
দেবার দরুণ নিজেকে অবিচলিত রাখ বার বিগেষ চেষ্টা 
কর্তে হয়েছিল, এ ব্যাপার তারই দ্বিতীয়ু সংস্করণ। 
প্রভু ধাদের পাঠান তারাই যথার্থ ঠিক ঠিক লোক; 
--আমার সারাজীবনের অভিজ্ঞতায় এই কথাই ভ 
আমি বুঝেছি । তারাই যথার্থ সাহায্য করুতে পারেন, 
আর তারাই সাহায্য কর্বেন। আর অবশিষ্ট লোকদের 
সম্বন্ধে বক্তব্য এই, প্রভু তাদের সকলেরই কল্যাণ 
করুন, আর তাদের হাত থেকে আমায় রক্ষা করুন। 
আমার সকল বন্ধুই ভেবেছিলেন, একলা একলা 
দরিদ্রপল্লিতে এইরূপ ঘর ভাড়া করে থাকৃলে তাতে 
কিছুই হবে না, আর কোন ভদ্রমহিলাই কখনই 
সেখানে আস্বেন না। বিশেষতঃ মিস্‌ হ্যাম্লিন মনে 
করেছিলেন, তিনি কিংবা! তার মতে যারা “ঠিক ঠিক 
লোক”, তারা যে একক সামান্য দরিদ্রবাসোপযোগী- 
গৃহবাসী লোকের কাছে এসে তার উপদেশ শুন্বে, 
তা হতেই পারে না। কিন্তু তিনি যাই মনে করুন, 
ষথার্থ ঠিক ঠিক লোক এ স্থানে দিনরাত আস্তে 

লাগলো, আর উপরোক্ত মিস্‌ মহাশয়াও আস্তে 
লাগ্লেন। হে প্রভো, মানবের পক্ষে তোমার উপর 
এবং তোমার দয়ার উপর বিশ্বাস স্থাপন কি কঠিন 
ব্যাপার |! শিব শিব! মা, তোমায় জিজ্ঞাসা করি, 
“ঠিক ঠিক লোকই” বা কোথায়, আর বেঠিক বা মন্ৰ 
লোকই বা! কোথায়? এ সবই যে তিনি!! হিংস্র 
ব্যাপ্রের মধ্যেও তিনি, নিরীহ মৃগশিশুর ভিতরও তিনি, 
পাপীর ভিতরও তিনি, পুণ্যাত্বার ভিতরও তিনি-__-সবই 
যে তিনি! আমি আমার দেহ-মন-প্রাণ-আত্মা তার 
পদে সমর্পণ ক'রে তার শরণ নিয়েছি_-তিনি কি 
সারা জীবন তার কোলে আশ্রয় দিয়ে এখন 
পরিত্যাগ কর্বেন ? ভগবানের যদি কপাদৃষ্টি না থাকে, 
তবে সমুদ্রও শুকিয়ে যায়, জঙ্গল খুঁজেও এক 
টুকরো কাঠ পাওয়া যায় না, আর কুবেরের ভাণ্ডার 
খুঁজেও এক মুঠো অন্ন মেলা ভার হয়_-আর তার 
ইচ্ছা হলে মরুভূমিতে নির্শল-তোয়া ত্রোতস্বতী 
প্রবাহিত হয় এবং ভিক্ষুকেরও প্রচুর এশ্বধধ্য জুটে 
যায়। ধর্্মশাস্ত্রে বলে একটা চড়,ই পাখী কোথায় 
উড়ে পড় ছে_-তা তিনি দেখতে পান। মা, এগুলি 
কি কেবল কথার কথা-_ন! অক্ষরে অক্ষরে সত্য প্রত্যক্ষ 
ঘটনা ? 

এই “ঠিক ঠিক লোকের, সঙ্গে আলাপ পরিচয়ের 
চেষ্টা চুলোয় যাকৃ। হে আমার শিব, তুমিই আমার 
ভাল, তুমিই আমার মন্দ। প্রভো, বাল্যকাল থেকেই 
আমি তোমার চরণে শরণ নিয়েছি, বিষুবরেখার নিকট 
প্রবল গ্রীক্ষপ্রধান দেশেই যাই, আর হিমানীমণ্ডিত 
মেরু প্রদেশেই থাকি, পর্ববতচুড়ায় হক বা সমুদ্রের 
অতল তলেই হক, তুমি আমার সঙ্গে সঙ্গেই থাকৃবে। 
তুমিই আমার গতি, তুমিই আমার নিয়স্তা, তুমিই 
আমার শরণ, তুমিই আমার সখা, আমার গুরু, আমার 
ঈশ্বর, আমার যথার্থ স্বরূপ। তুমি আমায় কখনই ত্যাগ 
করবে না_এটী আমি নিশ্চিত করে জানি। হে 
আমার ঈশ্বর, আমি কখনও কখনও একলা প্রবল 
বাধাবিদ্বের সঙ্গে যুদ্ধ করতে কর্তে ছূব্ধল হয়ে পড়ি, 
তখন মানুষের সাহায্য পাবার জন্য ব্যগ্র হই । আমায় 
চিরদিনের জন্য এই সব দুর্বলতা থেকে মুক্ত করে 
দাও, যেন আমি তোমা ছাড় কখনও 'আর কাহারও 
কাছে সাহায্য প্রার্থনা না করি। যদি কোন লোক 
কোন ভাল লোকের উপর বিশ্বাস স্থাপন করে, 
সে কখনও তাকে ত্যাগ করে না বা তার প্রতি 
বিশ্বাসঘাতকতা করে না। তুমি প্রত সকল ভালর 
স্থ্টিকর্তা__জন্মদাতা, তুমি কি আমায় ত্যাগ কর্বে ? 

তুমি ত জান, সারা জীবন আমি তোমার-_ কেবল 

তোমারই দাস। তুমি কি আমায় ত্যাগ কর্বে__ 

যাতে অপরে আমায় ঠকিয়ে যাবে বা মন্দের দিকে 
টেনে নিয়ে যাবে? 

মা, আমি নিশ্চিত বল্‌তে পারি, তিনি আমায় কখনই 
ত্যাগ কর্বেন না। 

আপনার চিরআজ্ঞাবহ সম্তান২_ 

বিবেকানন্দ । 


সস 


(৪) 
নিউইয়র্ক । 
৫৪নং পশ্চিম, ৩৩ সংখ্যক রাস্ত। ৷ 
২৫শে এপ্রিল, ১৮৯৫ । 
প্রিয় মিসেস্‌ বুল__ 
গত পরশ্ব দিবস মিস্‌ ফাশ্মারের একখানি কৃপা- 
লিপি পেলাম__তার সঙ্গে বার্ববার হাউস বক্তৃতার জন্ত 
একশত ডলারের একখানি চেকও এল । আগামী 
শনিবার তিনি নিউইয়র্কে আস্ছেন। অবশ্য আমি 
মিস্‌ ফাম্মীরকে তার বক্তৃতার বিজ্ঞাপনে আমার নাম 
দিতে মানা কর্ব-_আরও এক কথা, আমি বর্তমানে 

প্রীনএকারে যেতে পার্ছি না। আমি সহস্রঘ্বীপো- 
গানে ()0998710 [19191)0 787) যাবার বন্দোবস্ত 
করেছি-_উহা! যেখানেই হক। তথায় আমার জনৈকা 
ছাত্রী মিস্‌ ডাচারের এক কুটীর আছে--আমরা কয়েক 
জন তথায় নির্জন বাস করে বিশ্রাম ও শান্তিতে 
কাটাব মনে করেছি। আমার ক্লাসে ধারা নিয়মিত 
আসেন, তাদের মধ্যে কয়েক জনকে যোগী তৈয়ারী 
কর্তে চাই, আর গ্রীনএকারের ন্নত করের চাঞ্চল্যপুর্ণ 
হাট ইহার সম্পূর্ণ অনুপযুক্ত । যেখানে আমি যাচ্ছি 
সেখানটায় সহজে যাওয়া যায় না ব'লে যারা কেবল 
নিজেদের কৌতুহল পরিতৃপ্ত কর্তে চায়, তারা কেউ 
সেখানে যেতে সাহস কর্বে না। 

জ্ঞানযোগের ক্লাসে ধারা আস্তেন তাদের ১৩০ 
জনের নাম মিস্‌ হ্যাম্লিন টুকে রেখেছিলেন-_-এতে 
আমি খুব খুসী আছি। আরও ৫* জন বুধবারের 
যোগ ক্লাসে আস্তেন-__আর সোমবারের ক্লাসেও আরও 
৫* জন। মিঃ ল্যাগুস্বার্গ সব নামগুলি ট্রকেছিলেন 
_আর নাম টোকা থাক্‌ বা নাই থাক্‌ এরা সকলেই 
আস্বেন। মিঃ ল্যাগুস্বার্গ যদিও আমার সংশ্রব ছেড়ে 
দিয়েছেন, কিন্ত নামগুলি সব এখানে আমার কাছে 
ফেলে গেছেন। তারা সকলেই আস্বে-_ আর তারা 

যদিনা আসে ত অপরে আস্বে। এইরূপই চল্বে-_ 
প্রভু, তোমারি মহিমা !! 

নাম টুকে রাখা এবং চারিদিকে বিজ্ঞাপন দেওয়! 
একটা মস্ত কায সন্দেহ নাই; আর আমার জন্য এই 
কায করেছেন বলে মিঃ ল্যাগুস্বার্গ ও মিস্‌ হ্াযাম্লিনের 
প্রতি আমি বিশেষ কুতজ্ঞ। কিন্তু আমি বেশ বুঝতে 
পেরেছি যে, অপরের উপর নির্ভর করা আমার নিজেরই 
আলম্ত মাত্র, সুতরাং উহা! অধর্্-_আর আলম্য থেকে 
অনিষ্টই হয়ে থাকে । সুতরাং এখন থেকে এ সব 
কায আমিই কর্ছি এবং পরেও নিজে নিজেই সব 
কর্ব-_তাতে আর ভবিষ্যতে অপরের বা নিজেরও 
কোন উদ্বেগের কারণ থাকৃবে না। 

যাই হক, আমি মিস্‌ হ্যাম্লিনের পঠিক ঠিক 
লোকদের, মধ্যে যাকে হক নিতে পার্লে ভারি স্ুখীই 
হব; কিন্তু আমার ছ্রদৃষ্টক্রমে একজনও ত এখনও 
এল না । আচাষ্যের কর্তব্য হচ্ছে অত্যন্ত “অঠিক' 
লোকদের ভিতর থেকে ঠিক ঠিক লোক তৈয়ারী করে 
নেওয়া । মোদ্দা কথাট! হচ্ছে এই, মিস্‌ হ্যাম্লিন 
নামক সম্্ান্ত যুবতী মহিলাটী আমাকে নিউইয়র্কের 
ঠিক ঠিক লোকগুলির" সঙ্গে পরিচয় করিয়ে দেবার 
আশা দিয়ে যেরূপ উৎসাহিত করেছেন এবং কাধ্যতঃ 

আমায় যেরূপ সাহায্য করেছেন, তার জন্য যদিও 
আমি তার কাছে" বিশেষ কৃতজ্ঞ বটে কিস্ত আমি 
মনে করছি আমার যা অল্পস্বক্প কা আছে তা আমার 
নিজের হাতে করাই ভাল । এখনও অপরের সাহাষ্য 
নেবার সময় হয় নি--এখন কায অতি অল্প। আপনার 
যে উক্ত মিস্‌ হ্যাম্লিনের প্রতি অতি উচ্চ ধারণা, 
তাইতেই আমি বিশেষ খুপী। আপনি যে তাকে 
সাহাষ্য কর্বেন, ইহা! জেনে আস্টো যা হক আমি 
ত বিশেষ খুসী ; কারণ, তার সাহায্যের আবশ্যাকত। 
মাছে । কিন্ত মা, রামকুষ্ণের কুপায় একটা মানুষের 
মুখ দেখলেই আমি আপনা আপনি যেন স্গভাবসিদ্ধ 
সংক্চারবলে তার ভিতর কি শ্রাছে জানতে পারি, আর 
তা প্রায়ই ঠিক ঠিক হয়। আর ইহার ফলে এই 
ঈাড়াচ্ছে যে, আপনি আমার সব ব্যাপার নিয়ে যা 
খুসী কর্ভে পারেন, মামি তাতে এতটুকু অসস্তোষ 
পর্যন্ত প্রকাশ করব না। মানি এমন কি মিস্‌ ফার্্মারের 
পরামর্শও খুব আনন্দের সহিত নেব তিনি যতই 
ভৃত-প্রেতের কথাই বলুন না কেন। এ সব ভূত-প্রেতের 
অস্তরালে আমি একটা অগাধপ্রেমপূর্ণ হৃদয় দেখ তে 
পাচ্ছি। কেবঙ্গ উহ্তার উপর একটা প্রশংসনীয় 
উচ্চাকাক্ক্ষার সুক্্ম আবরণ রয়েছে--তাও কয়েক বৎসরে 
১৭ 

নিশ্চিত নষ্ট হবে। এমন কি, ল্যাগুস্বার্গও মাঝে মাঝে 
আমার ব্যাপারে হস্তক্ষেপ করলে তাতে কোন আপত্তি 
করব না। কিন্তু এঁ পর্য্যন্ত । এদের ছাড়া অন্য কোন 
লোক আমার সাহায্য করতে এলে আমি বেজায় 
ভয় পাই-_-এই পর্যন্ত আমি বল্তে পারি। আপনি 
আমাকে যে সাহায্য করেছেন, শুধু তার দরুণ নয়-_ 
মামার স্বাভাবিক সংক্কারবশতঃই (অথবা যাকে আমি 
আমার গুরুমহারাজেঁর অনুপ্রাণন বলে থাকি) আপনাকে 
আমি আমার মায়ের মত দেখে থাকি। সুতরাং আপনি 
আমাকে যে কোন পরামর্শ দেবেন বা যে কোন আদেশ 
করবেন, তা আমি সর্বদাই পালন কর্ব_কিন্তু এ 
পরামর্শ বা আদেশ সাক্ষাৎ আপনার কাছ “থকে পেলে 
তবেই উহা শুন্ব, নতুব। নয়। আপনি যদি আর 
কাকেও মাঝখানে খাড়া করেন, তাহলে আমি নিজে 
বিচার করে তবে তার কথা শুন্ব কিনা শুন্ব স্থির 
কর্ব। এই কথা আর কি! 
এই সঙ্গে আমি সেই ইংরাজের পত্রখানি পাঠালান। 
আমি কেবল উহার অন্তর্গত হিন্দুস্থানী শব্দগুলি 
বোঝাবার জন্য ধারে ধারে গোটাকতক কথা লিখেছি । 
আপনার চিরান্থগত সন্তান 
বিবেকানন্দ । 

পুর মিস্‌ হ্যাম্লিন এখনও এসে পৌছোন নি। 
তিনি এলে আমি সংস্কত বইগুলি পাঠাৰ। তিনিকি 
আপনার নিকট মিঃ নাওরোজী কৃত ভারত সম্বন্ধে এক- 
খানি গ্রন্থ পাঠিয়েছেন ? আপনি যদি আপনার ভাইকে 
বইথানি একবার আগাগোড়া দেখতে বলেন, তবে আমি 
খুব খুসী হব। গান্ধি এখন কোথায় ? 


পপ 7 & 


(80 
নং৫এ পশ্চিম, ৩৩ সংখ্যক রাস্ত| | 
নিউইয়র্ক । 
বৃহস্পতিবার, মে ১৮৯৫ । 
প্রিয় মিসেস্‌ বুল_ 
আমি গতকল্য মিস্‌ থার্সবির নিকট ২৫ পাউগ্ 
দিয়াছি। ক্লাসগুলি চল্ছে বটে, কিন্তু দুঃখের সহিত 
জানাচ্ছি, যদিও ক্লাসে বন্থ ছাত্রের সমাগম হয়, কিন্ত 
তারা য| দেয় তাতে ঘর ভাডাটাব৪ সঙ্কলান হয় না। 
এই সপ্তাহটা চেষ্ট। করে দেখ্ব, তারপর ছেড়ে দেব। 
আমি আগামী গ্রীষ্মকালে সঙ্কন্রদ্বীপোদ্যানে 
(01005270 1812100 1১011) আমার ক্লাসের জনৈকা 
ছাত্রী মিস্‌ ডাচারের ওখানে যাচ্ছি । কারণ, ভারতবর্ষ 


২ 

থেকে বেদাস্তের বিভিন্ন ভাষ্য সমূহ আমার নিকট 
শীঘ্র আস্ছে। এই ্ত্ীম্রকালে আমি বেদাস্ত দর্শনের 
তিনটা বিভিন্ন আোপান সম্বন্ধে ইংরাজীত্তে একখানি 
গ্রন্থ লিখ্‌্কো মনে করছি; তারপর এ্রীনএকারে যেতে 
পারি। 
মিস্‌ ফার্মার আমার নিকট জান্তে চান এই গ্রীক্টে 
গ্রীনঞকারে কোন্‌ কোন্‌ বিষয়ে বক্তৃতা করবো, আর 
কোন্‌ সময়েই বাঁ-মথায় যাব। আমি এর উত্তরে কি 
লিখবো বুৰ্তে পার্ছি না। আশা করি, আপনি 
কৌশলে এ অনুরোধ কাটিয়ে দেবেন__এ বিষয়ে 
আপনার উপর সম্পূর্ণ নির্ভর কর্লাম। 
আমি বেশ ভাল আছি-মুদ্রাঙ্কন-সমিতির (1১7৪৯ 
4৯589018610 ) জন্য “অমরত্? (10700072110 ) 
বিষয়ে আমার প্রতিশ্রুত একটা প্রবন্ধ লিখ তে বিশেষ 
ব্যস্ত আছি। 
আপনার অনুগত 
বিবেকানন্দ । 


২০ 


পত্রাবলী। 


(৬) 
নিউইয়ক। 
৫৪ নং পশ্চিম, ৩৩ সংখাক রাস্তা । 
মে, ১৮৯৫। 
প্রিয় 
আমি এইমাত্র বাড়ী পৌছিলাম। এই অর্ধী ভ্রমণে 
আমার উপকার হয়েছে । সেখানকদ পল্লী ও পাহাড়- 
গুলি আমার খুব ভাল লেগেছিল--বিশেষতঃ মিঃ 
লেগেটের নিউইয়র্ক প্রদেশেব জমিদারীর গ্রামা বাড়ীটী। 
এল্‌__ বেচারী এই বাড়ী থেকে চলে গিয়েছেন। তিনি 
তার ঠিকান। পধ্যন্ত আমাকে জানিয়ে যান নাই । 
তিনি যেখানেই যান, ভগবান্‌ ঠার মঙ্গল করুন। 
আমি জীবনে যে ছু-চার জন অকপট লোক দেখবার 
£সৌভাগ্য লাভ করেছি, তিনি হাহাদেরই মধ্যে একজন। 
ষা কিছু ঘটে, সবই ভালর কন্য। সকল প্রকার 
মিলনের পরেই বিচ্ছেদ অবশ্যন্তাবী। আশা করি, 
আমি একাই স্থন্দররূপে কাজ কর্তে পার্ব। মানুষের 
কাছ থেকে যত কম সাহায্য লওয়া যাবে, ভগবানের 
কাছ থেকে ততই বেশী সাহায্য পাওয়া যাবে। এইমাত্র 
আমি লণ্নস্থ জনৈক ইংরাজের একখানি পত্র পেলাম-_ 
ভিনি আমার ছুইজন গুরুভাইএর সঙ্গে কিছুদিন ভারত- 
২১ 


পত্রাবলী। 
বর্ষের হিমালয় প্রদেশে বাস করেছিলেন । তিনি আমায় 
লগ্ডনে যেতে বল্ছেন। 
ইতি__ 
বিবেকানন্দ। 





(৭) 
নিউইয়র্ক, 
৫৪নং পশ্চিম, ৩৩ সংখ্যক রাস্তা ॥ 
মে, ১৮৯৫। 
প্রিয় 
আপনাকে চিঠি লেখার পর, আমার ছাত্রেরা 
আমার খুব সাহায্য করছে এবং এখন যে ক্লাসগুলো খুব 
ভাল ভাবে চল্বে, তাতে আর সন্দেহ নেই। 
আমি ইহাতে খুব আহ্লাদিত হয়েছি। কারণ, 
খাওয়া-দাওয়া বা শ্বাস-্প্রশ্বাসের ন্যায় শিক্ষাদান করাটা 
আমার জীবনের একটা অত্যাবশ্যকীয় ব্যাপার হয়ে 
ঠাড়িয়েছে। 
পু» __সন্বন্ধে “বর্ারল্যাণ্ড” নামক ইংরাজী সংবাদ- 
পত্রে অনেক বিষয় পড়লুম। তিনি হিন্দুদিগকে 
তাহাদের নিজেদের ধর্মের গুণগ্রহণ করতে শিখিয়ে 
ভারতবর্ষে যথার্থই সংকার্ধ্য কর্ছেন। * * আমি 
২২ 


পত্রাবলী । 


উক্ত মহিলার লেখা পড়ে তার মধ্যে কোনরূপ 
পাণ্ডিত্যের পরিচয় পেলাম না, * * কিম্বা কোনরূপ 
আধ্যাত্মিক ভাবও পেলাম না। যাহা হউক, যে কেউ 
জগতের উপকার কর্তে চান ভগবান্‌ তারই সহায় 
হউন। 

এই জগৎ কত সহজেই ন! বুজরুকদের দ্বারা প্রতারিত 
হয়ে থাকে! আর সভ্যতাব প্রথম উন্মেষের সময় থেকে 
বেচারা মানবজাতিকে ভালমান্ুষ পেয়ে তার উপর 
কত প্রবঞ্ণনাই না চলেছে ! 

হতি-- 
বিবেকানন্দ। 


(৮) 
পাসি, নিউগ্যাম্পসায়ার | 
৭ জুন, ১৮৯৫। 

প্রিয় 
মবশেষে আমি মিঃ লেগেটের সঙ্গে এখানে এসে 
পৌছেছি । আমি জীবনে যে সকল সর্বাপেক্ষা সুন্দর 
স্থান দেখেছি, এটা ভাদের মধ্যে অন্যতম | কপ্পনা 
করুন চতুদ্দিকে পর্ধতবেষ্টিত, প্রকাণ্ড বন দ্বারা 
আচ্জাদিত একটা হদ-_আর সেখানে আমরা ছাড়া আর 

৩ 


পক্রাবলী ৷ 


কেউ নাই। কি মনোরম, কি নিস্তব্ধ, কি শান্তিপূর্ণ! 
সহরের কোলাহলের পর, আমি য়ে এখন কি আনন্দ 
পাচ্ছি, তা আপনি সহজেই অস্থুমান করতে পারেন। 
এখানে এসে আমার আয়ু যেন আরও দশ বছর 
বেড়ে গেছে । আমি একলা! বনের মধ্যে যাই, আমার 
গীতাখানি পাঠ করি এবং বেশ স্বখেই আছি। দিন 
দশেকের মধ্যে এ স্থান ত্যাগ করে সহতদ্বীপোগ্ানে 
(10709589700 [518110 ৮৪1: ) যাব। সেখানে আমি 
ঘণ্টার পর ঘণ্টা, দিনের পর দিন ভগবানের ধ্যান 
করব এবং একলা নিজ্জনে থাকৃব। এই কল্পনাটাই 
মনকে উচু করে দেয়। 
ইতি__ 
বিবেকানন্দ । 





(৯) 
সহস্মদ্বীপোষ্ভান । 
আগঞ্ট, ১৮৯৫ । 

প্রিয় 
মিঃ ষ্টাডির ধার কথা সেদিন আপনাকে লিখেছি 
_স্তার কাছ থেকে আর একখানা পত্র পেলাম । 
এখানি আপনাকে পাঠিয়ে দিচ্ছি। দেখুন, সমস্ত 
২৪ 


পক্জাবঙ্গী | 


কেমন আগে থেকে তৈরী হয়ে আস্চে! এখানি ও 
মিঃ লেগেটের নিমন্ত্রণপত্র একসঙ্গে দেখলে, আপনার 
কি ইহাকে দৈব আহ্ান বলে মনে হয় না? 

আমি এরূপ মনে করি; সুতরাং এ আহ্বানের 
অনুসরণ কর্ছি। আগষ্টের শেষাশেষি মিঃ লেগেটের 
সঙ্গে আমি প্যারিস যাব এবং সেখান থেকে লগ্ডন। 
কক ক হে-পরিবারের সঙ্গে দেখা কর্বার জন্য আমাকে 
চিকাগে। যেতে হবে। সুতরাং গ্রীনএকার-সশ্মিলনীতে 
যোগ দিতে পারলাম না। 

আমার গুরুভাইদের ও আনার কাজের জগ্ঠ আপনি 
যতটুকু সাহায্য করতে পারেন, কেবল সেইটুকু সাহায্যই 
আমি এখন চাই। আমি আমার ম্বদেশবাসীর প্রতি 
কর্তব্য কতকটা করিছি। এক্ষণে জগতের জঙ্য- 
যার কাছ ৫েকে এই দেহ পেয়েছি, দেশের জন্য-_যাহা। 
আমাকে ভাব দিয়েছে, মনুয্যজাতির জন্য-_যাদের মধ্যে 
আমি নিজেকে একজন বল্তে পারি-_-কিছু কর্ব। 
যতই বয়স বাড়ছে, ততই দেখ তে পাচ্ছি যে, হিন্টুদের 
বিভিন্ন মতবাদের তাৎপধ্য আলোচনা করলে বুঝা যায় 
যেষ্টাদের মতে মনুষ্যই সর্বশ্রেষ্ঠ প্রাণী। মুসলমান- 
গণও তাহাই বলেন । আল্লা এগ্জেলগণকে (20591 ) 
আদমকে প্রণাম করতে বালেছিলেন। ইব্লিস্‌ করে 


৫ 


পত্রাবলী। 


নাই, তজ্জন্ত সে সয়তান (98680) হইল। এই 
পৃথিবী যাবতীয় স্বর্গাপেক্ষা উচ্চ-_ইহাই জগতের 
সর্বশ্রেষ্ঠ বিগ্ভালয়। আর মঙ্গল ও বৃহস্পতি গ্রহের 
লোকেরা নিশ্চয়ই আমাদের অপেক্ষা নিয় শ্রেণীর কারণ, 
তাহারা আমাদের সঙ্গে সংবাদ আদান-প্রদান করতে 
পারে না। তথাকথিত উচ্চপ্রাণিগণ অর্থাৎ মৃতগণ 
অপর একটী সুক্মদেহধারী মনুষ্য ব্যতীত আর কিছুই 
নহে এবং তাহাও হস্তপদাদিবিশিষ্ট মনুষ্যদেহ। তাহারা 
এই পৃথিবীতে অপর কোন আকাশে বাস করে এবং 
একেবারে অদৃশ্যও নহে । তাহারাও চিন্তা করে এবং 
আমাদের ন্যায় তাহাদেরও জ্ঞান ও শন্যান্য সমস্তই 
মআছে- সুতরাং তাহারাও মানুষ । দেবগণ, এঞ্েল- 
গণও তাহাই। কিন্তু কেবল মান্ুষ্ট ঈশ্বর হয় এবং 
অস্ান্ত সকলে পুনরায় মানবজন্ম গ্রহণ করিয়া তবে 
ঈশ্বরত্ধ লাভ করিতে পারে। ম্যাক্সমূলারের শেষ 
প্রবন্ধটী আপনার কেমন লাগিল ? 
ইতি-_ 
বিবেকানন্দ । 


২৬ 


পত্রাবলী । 
(১০) 


ই, টি, ই্টাভির বাটী। 
হাইভিউ, ক্যাভার্সাম । 
রিডিং ইংলগু। 
১৭ই সেপ্টেম্বর, ১৮৯৫ । 


প্রিয় 

মিঃ ষ্টাডি এবং আমি ইংলগ্ে সমিতি গঠন করিবার 
জহ্য অন্ততঃ দ্ুচারন দৃঢ়চেতা ও মেধাবী লোক 
চাই এবং সেইক্ম্য আমাদিগকে ধীরে ধীরে অঙ্সর 
হইতে হইবে । আমাদিগকে প্রথম হইতে সতক 
হইতে হইবে-__যাহাতে কতকঞ্চলি “খেয়ালী” লোকের 
পাল্লায় না পড়ি। আপনি বোধ হয় জানেন, আমেরি- 
কাতেও আমার উদ্দেশ্য এইরূপই ছিল। মিঃ ষ্রাডি 
কিছুদিন ভারতবন্ধে মামাদের সহিত সন্স্যাসি-সম্প্রদায়ের 
রীছি নীতি মানিয়! বাস করিয়াছিলেন । তিনি একজন 
শিক্ষিত, সংস্কৃত ভাষায় অভিজ্ঞ এবং আতীব উদ্যমশীল 
লোক। এ পধ্যন্ত উত্তম । 

পবিত্রতা, অধ্যবসায় এবং উদ্যম এই তিনটী গণ 
আমি একসঙ্গে চাই । যদি এইরূপ ছয় জন লোক 

ৃ হু 


পত্রাবলী। 


এখানে পাই, আমার কাজ চল্বে। এইরূপ ছই চার 
জন লোক পাবার সম্ভাবনাও আছে। 
ইতি-_-বিবেকানন্দ। 
(১৯) 
রিডিং। 


২৪ শে সেপ্টেম্বর, ১৮৯?। 
প্রিয় 


মিঃ ্টািকে সংস্কৃত শিখ্তে সাহায্য করা ছাড়া 
এ পধ্যন্ত আমি উল্লেখযোগ্য কোন কাযই করি নাই। 
তিনি ভারতবধ থেকে আমার গুরুভ্রাতাদের মধ্যে 
একজন সন্গ্যাসীকে এখানে আন্তে চান। যখন আমি 
আমেরিকায় চলে যাব, তখন তাহাকে সাহায্য কর্বার 
নমিত্ত, একজনের জন্য ভারতবর্ষে লিখেছি। এ 
পধ্যস্ত সব ভাল ভাবেই চল্ছে। এখন পরবন্তী চালের 
জন্য অপেক্ষা কর্ছি। “পেলেও ছেড়োনা, পাবার জন্য 
ব্যস্তও হয়োনা-_-ভগবান্‌ স্বেচ্ছায় যাহা! পাঠান, তার জন্য 
অপেক্ষা কর” ইহাই আমার মৃলমন্ত্র। আমি খুব কম 
চিঠি লিখি বটে, কিন্তু আমার হ্বদয় কতজ্ঞতায পূর্ণ । 
ইতি-_বিবেকানন্দ। 





২৮ 


পত্রাবঙ্গী। 


(১২) 
রিডিং । 
৬ই অক্টোবর, ১৮৯৫। 
প্রিয় 
আমি মিঃ ষ্টাডির সহিত ভক্তি সম্বন্ধে একখানি 
পুস্তকের অনুবাদ করিতেছি, প্রচুর টাকা সমেত উহা 
শীত্বই প্রকাশিত হইবে। এই মাসে আমাকে লগ্নে 
দুইটা এবং মেড্নহেডে একটা প্বক্ততা দিতে হইবে। 
ইহাতে কতকগুলি ক্লাস খোল্বার ও পারিবারিক 
বক্ততার বন্দোবস্ত হবার সুবিধা হবে। আমরা কতক- 
গুলো হে চৈ না করে চুপচাপ করে কাজ করতে চাই! 
ইতি-_. 
বিবেকানন্দ। 





(১৩) 
নিউইয়ক্। 
২২৮ পশ্চিম, ৩৯ সংখ্যক রাস্তা । 
৮ই ডিসেম্বর, ১৮৯৫। 
প্রিয়-_ 
দশ দিন কষ্টকর সমুদ্রযাত্রা পর আমি গভ 
শুক্রবার এখানে পৌঁছিয়াছি। সমুত্র ভয়ানক বিক্ষুব্ধ 


৯৪৯ 


পত্রাবলী। 


ছিল এবং জীবনে এই সর্বপ্রথম আমি 'দমুদ্রগীড়ায়” 
অতিশয় কষ্ট পাইয়াছিলাম। ইংলগ্ডে আমি জনকয়েক 
বিশিষ্ট বন্ধু করিয়া আসিয়াছি। আগামী গ্রীষ্মে আমি 
পুনরায় তথায় যাইব__এই আশায় তাহারা আমার এই 
অনুপস্থিতি কালে তথায় কাধ্য করিবেন। এখানে 
আমি কি প্রণালীতে কার্য করিব তাহা এখনও স্থির 
করি নাই। ইতিমধ্যে একবার ডিট্রয়েট ও চিকাগো 
ঘুরিয়া আসিবার ইচ্ছ। আছে-_-তার পর নিউইয়র্কে 
ফিরিব। সাধারণের কাছে প্রকাশ্ঠভাবে বক্তৃতা দেওয়াটা 
আমি একেবারে ছাঁড়িয়। দিব স্থির করিয়াছি ; কারণ 
আমি দেখিতেছি আমার পক্ষে সর্ধবোৎকৃষ্ট কার্য 
হইতেছে- প্রকাশ্য বন্ুতায় কিন্বা আপনা আপনি 
ক্লাসে একদম টাকাকড়ির সংশ্রব না রাখা । পরিণামে 
ইহাতে কার্ধোর ক্ষতি হইবে এবং ইহাতে অসৎ দৃষ্টান্ত 
দেখান হইবে। 

ইংলগ্ডে আমি এঁ মতে কাধ্য করিয়াছি, এবং 
লোকেরা স্বেচ্ছায় যে টাকাকড়ি দিতে আসিয়াছিল, 
তাহাও ফেরৎ দিয়াছি। বড় বড় হলে বক্তৃতা দিবার 
অধিকাংশ খরচ মিঃ ষ্টাডি বহন করিতেন এবং অব- 
শিষ্টাংশ আমি করিতাম। ইহাতে বেশ কায চলিয়াছিল। 
যদি লোকে আমাকে চায়, তবে তাহারাই বক্তৃতার 

সমস্ত বন্দোবস্ত করিবে । এই সমস্ত লইয়া মামার 
মাথা ঘামাইবার দরকার নাই । যদি তুমি_রও-_র 
সঙ্গে পরামর্শ করিয়া মনে কর যে, আমার চিকাগো 
আসিয়া ধারাবাহিক কতকগুলি বক্তুতা দওয়া সম্ভবপর 
হইবে, তবে আমাকে লিখিও ; অবশ্য টাকাকড়ির 
ব্যাপার একদম বাদ দিতে হইবে । 

আমি বিভিন্ন স্থানে হ্ধ নদ ন্বাধীন .কন্দ্ের পক্ষ- 
পাতী। তাহাদিগকে নিজেদের কীয নিজেদের করিতে 
দাও-_তাহারা যাহা খুসি করুক। আমার নিজের 
সম্বন্ধে আমার এইটুকু বক্তব্য যে, মমি নিজেকে কোন 
সংঘের ভিতর জডাইতে চাই ন|। 

ইতি-_ 
বিবেকানন্দ। 





5. 
নিউইয়ক । 
২১৮ পশ্চিম, ৩৯ সংখাক রাস্তা । 
১০ ডিসেম্বর, ১৮৯৫৭ । 
%* * আমি সেক্রেটারীর পত্র পাইয়াছি এবং সাহার 
অন্থরোধ মত হাগাও দার্শনিক ক্লাবে আনন্দের সতিত 
বক্ততা দিব। ভবে অন্ববিধ। এই যে, আমি এখন 


৩১ 

আগ্রহের সহিত লিখিতে আরম্ভ করিয়াছি এৰং কতক- 
গুলি পাঠ্যপুস্তক লিখিয়া ফেলিচত চাই। এইগুলি, 
আমি চলিয়া গেলে, আমার কারধ্যের ভিত্তিম্বূপ হইবে। 
ইহার পূর্ব্বে আমাকে চারখানি ছোট ছোট বই তাড়া- 
তাড়ি করিয়া শেষ করিতে হইবে । 

এই মাসে চারিটী রবিবাসরীয় বক্তৃতার জন্য বিজ্ঞা- 
পন বাহির করা হইয়াছে। ডাক্তার জেন্স্‌ প্রভৃতি 
ফেব্রুয়ারির প্রথম সপ্তাহে ব্রুকৃলিনে একটা বক্তৃতার 
বন্দোবস্ত করিতেছেন । 

ঈতি__ 
বিবেকানন্দ। 





(১৫) 
নিউইয়ক । 
২৯শে ডিসেম্বর, ১৮৯৫ । 
প্রিয় ভগিনি, 

এ জগতে_-যেখানে কিছুই একেবারে নষ্ট হয় না, 
যেখানে আমরা জীবননামধেয় মৃত্যুর মধ্যে বাস করি-__ 
প্রত্যেক চিন্তা, তাহ! প্রকাশ্টেই করা হউক অথবা 
অশ্রকাশ্যেই করা হউক, সদর রাস্তার ভিড়ের মধ্যেই 
হউক অথব' প্রাচীনকব্লের নিবিড় নিভৃত অরণ্য মধ্যেই 


৩২ 

বিদ্ধমান থাকে । তাহারা ক্রমাগত শরীর পরিগ্রহ 
করিবার চেষ্টা করিতেছে, এবং যতদিন না করিতেছে, 
ততদিন অভিব্যক্ত হইবার জন্য চেষ্টা করিবেই এবং 
উহাদ্িগকে যতই চাপিবার চেষ্টা কর! হউক না কেন» 
উহার! কিছুতেই নষ্ট হইবে না। কিছুরই বিনাশ নাই 
_ যে সকল চিন্তা অতীতে অনিষ্ট-সাধন করিয়াছিল, 
তাহারাও শরীরপরিগ্রহের চেষ্টা করিতেছে, তাহারাও 
পুনঃ পুনঃ প্রকাশের দারা শুদ্ধ হস্টয়া অবশেষে সম্পূর্ণ 
সং চিন্তায় পরিণত হইবার চেষ্ঠা করিতেছে । 

এইবরূপে কতকগুলি ভাবরাশি বর্তমান কালে আত্ম- 
প্রকাশ করিবার চেষ্টা করিতেছে । এই অভিনব ভাবরাশি 
আমাদিগকে কোন বস্ত্র ্বরূপতঃ ভাল বা মন্দ এবশ্বিধ 
দৈতাত্বক স্বপ্ন এবং তানোধিক শন্বাভাবিক সর্ধবপ্রবৃত্তির 
উচ্ছেদের অসম্ভব আশাকে পরিহার করিতে বলিতেছে । 
উহা! শিখাইতেছে যে, জগতের উন্নতির নিয়ম প্রবৃন্তির 
উচ্ছেদ নহে, উচ্চতর দিকে উচ্ভার মোড় ফিরাইয়া 
দেওয়া । উহ। আরও শিক্ষা দিতেছে যে, এই জগতে 
ভাল মন্দ বলিয়া ছুই সম্পূর্ণ পুথক্‌ বিভাগ করিবার 
কিছুমাত্র আবশ্যকতা নাই-_যাহাকে লোকে দন্দ বলে, 
তাহাও বাস্তবিক পক্ষে ভাল--তবে ভার চেয়ে ভাল, 
তার চেয়ে ভাল, এইরূপ মাছে । উহা কাহাকেও বাদ 

৩৩ 

দেওয়া দূরে থাকুক, যতক্ষণ পর্যন্ত না সকল বস্ত 
ও সকল ব্যক্তিকেই নিজ অঙ্কে গ্রহণ করিতে পারে, 
ততক্ষণ পধ্যস্ত তৃপ্ত হয় না। উহা শিক্ষা দেয় যে, 
যতই মন্দ হউক না, কোন অবস্থাতেই একেবারে হাল 
ছাড়িয়া দিবার কোন কারণ নাই। স্মুতরাং উহা, 
কাহারও মনোবৃত্তি যতই অপরিণত হউক অথবা নীতি ও 
ধর্ম সম্বন্ধে তাহার যতই বিসদৃশ ধারণা থাকুক না কেন, 
কাহাকেও বাদ দিতে চায় না__তাহার বর্তমান অবস্থাতেই 
তাহাকে আদরপূর্বক গ্রহণ করে, মন্দ বলিয়া তাহার 
উপর দোষারোপ না করিয়া বলে যে, এ পর্য্যন্ত তুমি 
যাহা করিয়াছ ভালই করিয়াছ, এখন আরও ভাল 
|করিবার সময় আসিয়াছে । প্রাচীনকালে যাহাকে মন্দের 
পরিবর্জনরূপে কল্পনা করা হইত, এই নব শিক্ষান্থসারে 
তাহ। প্রকৃতপক্ষে মন্দের রূপাস্তরপরিগ্রহ মাত্র ভাল 
হইতে আরও ভাল করিবার চেষ্টা। সর্ধ্বোপরি ইহা 
এই শিক্ষা দেয় যে, ব্ব্গরাজ্য পুর্র্ব হইতেই বিদ্যমান__ 
হইতেই পূর্ণ-_সে ইচ্ছা করিলেই উহা জানিতে পারে । 

বিগত গ্রীক্ম খতুতে গ্রীনএকারে যে সকল সভার 
অধিবেশন হয়, সেগুলিতে উক্ত সম্মেলনের উদ্দেশ্য 
অন্ভুত সাফল্য লাভ করিয়াছিল। তাহার একমাত্র 

কারণ, আপনি পূর্বোক্ত ভাবপ্রকাশের উপযুক্ত যন্ত্র 
স্বরূপ হইয়া উহার অবাধপ্রবেশের জন্য আপনাকে 
সম্পূর্ণ উন্মুক্ত রাখিয়াছিলেন এবং স্বর্গরাজ্য পুর্ব হইতেই 
বিদ্যমান-_নব চিন্তাপ্রণালীর এই সব্রোচ্চ শিক্ষারূ্প 
ভিত্তির উপর দণ্ডায়মান হইয়াছিলেন । 
আপনি এই ভাব জীবনে পরিণত করিয়া দৃষ্টান্ত 
স্বরূপে দেখাইবার উপযুক্ত আধাররূপে প্রত কর্তৃক 
মনোনীত ও আদিষ্ট হইয়াছেন এবং যিনি আপনাকে 
এই অদ্ভুত কার্যে সহায়তা করিবেন, তিনি প্রভরই 
সেবা করিবেন । 
শাস্ে শ্রীকঞ্চের উক্তিতে আছে__ 
“মন্তক্তানাঞ্চ যে ভক্তাস্তে মে ভক্ততমা মতা |” 
অর্থাৎ যাহারা আমার ভক্তগণের ভক্ত, তাহারাই 
আমার শ্রেষ্ঠ ভক্ত। আপনি প্রহর সেবিকা সুতরাং 
আমি যেখানেই থাকি না কেন, ভগবংপ্রেরণায় আপনি 
যে মহোচ্চ ব্রতে দীক্ষিতা হইয়াছেন তাহার উদযাপনে 
যে কোন প্রকারে সহায়তা করিতে পারি, শ্রীকৃষ্ণের 
দাসানুদাস আমি ততসাধনে আপনাকে কুতার্থজ্ঞান করিব 
ও তাহ সাক্ষাৎ প্রতুরই সেবা বলিয়া মনে করিব। 
আপনার চিরন্রেহাবদ্ধ ভ্রাতা 
বিবেকানন্দ 


৩৫ 


পত্রাবলী। 
(১৬) 


নিউইয়র্ক । 
১২৪ পূর্বব, ৪৪ সংখ্যক রাস্তা । 
১৪ই এপ্রিল, ১৮৯৬। 


প্রিয়__, 

এই ভদ্রলোকটী বোম্বাই হইতে একখানি চিঠি 
লইয়া এখানে আমার কাছে আসিয়াছেন। তিনি 
হাতে হেতেড়ে শিল্পকাধ্য করিতে দক্ষ (1১7706102] 
[1০0০1721010 )১ এবং তাহার একমাত্র খেয়াল এই যে, 
তিনি এদেশের ছুরি, কাচি ও অন্যান্য লৌহনির্িত দ্রব্য 
সকলের কারখানা দেখিয়া বেড়ান। ক্ষ** আমি 
তাহার সম্বন্ধে কিছুই জানি না, কিন্তু তিনি যদি মন্দ 
লোকও হন, তাহা হইলেও আমার স্বদেশবাসীদের 
ভিতর এইরূপ বে-পরোয়া সাহসের ভাব দেখিলে উহাতে 
উৎসাহ দিতেই ইচ্ছা করি। তাহার পথখবচের জন্য 
আবশ্যকীয় টাকা আছে। 

এক্ষণে যদি আপনি সতক্তার সহিত লোকটা 
কতদূর সাচ্চা এ সম্বন্ধে পরীক্ষা করিয়। সন্তষ্ট হন, ত"। 
হইলে আমার বক্তবা এই যে, এ ব্ক্তি এ কাবখানা- 
গুলি দেখিবার একটা সুযোগ চায় মাত্র। আশা করি, 


৩৩ 


পত্রাবলী । 


তাহার মধ্যে কোন ভেজাল নাই আর আপনি তাহাকে 
এ বিষয়ে সাহায্য করিতে পারিবেন । 
ভবদীয়__ 
বিবেকানন্দ । 





(১৭) 
৬৩ সেন্ট জর্জেস্‌ রোড। 
লগ্ন । 
৩০শে মেঃ ১৮৯৬ । 
প্রিয় 
গত পরশ্ব অধ্যাপক ম্যাক্সমূলারের সহিত আমার 
বেশ দেখ শুনা হইয়া গেল। তিনি একজন খষিকগ্প 
লোক; তাহার বয়স ৭৭ বৎসর হইলেও তাহাকে 
যুবা দেখায়; এমন কি তাহার মুখে একটীও চিন্তার 
রেখা নাই। হায়! ভারতবধ ও বেদান্তের প্রতি ভাহার 
যেরূপ ভালবাসা তাহার শদ্দেক যদি আমার থাকিত! 
তাহার উপর তিনি যোগশাস্ত্রের প্রতিও মুকুল ভাব 
পোষণ করেন এবং উহাতে বিশ্বাস করেন। তবে 
বুজরুকদের তিনি একদম দেখিতে পারেন না। 
সব্র্বোপরি রামকুঞ্* পরমহংসের উপর ঠাহার ভক্তি 
অগাধ এবং তিনি 'নাইটিম্থ সেঞ্চুরিতে' তাহার সম্বন্ধে 


৩৭ 


পত্রাবলী। 


একটা প্রবন্ধ লিখিয়াছেন। তিনি আমাকে জিজ্ঞাসা 
করিলেন, “আপনি তাহাকে জগতের সমক্ষে প্রচার 
করিবার জন্য কি করিতেছেন ?” 
রামকুষ্চ তাহাকে অনেক বংসর ধরিয়া মুগ্ধ করিয়া- 
ছেন। ইহা কি একটা সুসংবাদ নয়? 
এখানে কাযকর্মম ধীরে ধীরে কিন্তু দৃঢ়ভাবে অগ্রসর 
হইতেছে । আগামী রবিবার হইতে আমার সাধারণ 
বন্তৃতা আরম্ভ হইনে ঠিক হইয়াছে । 
ইতি__ 
বিবেকানন্দ । 





(১৮) 
৬ণ্নং সেন্ট জর্ঞস্‌ রোড, লগ্তন। 
মেঃ ১৮৯৬। 

প্রিয় ভগিনি, 
আবার লগ্ুন। এখন ইংলগ্ডের আবহাওয়া বেশ 
চমতকার ও ঠাণ্ডা; ঘরে আগুন রাখ তে হয়। আমাদের 
ব্যবহারের জন্য এবার একটা গোটা বাড়ী পাওয়া 
গেছে। বাড়ীটী ছোট হলেও বেশ স্ববিধাজনক। 
লগ্ডনে বাড়ীভাড়া আমেরিকার মত তত বেশী নয়, 
তা বোধ হয় তুমি জান। এই তোমার মা'র কথাই 


৩৮ 


পত্রাবলী ৷ 


ভাবছিলাম। এই মাত্র তাকে একখানা পত্র লেখা 
শেষ করেছি । উহা মনরে! এণ্ড কেংএর কেয়ারে ৭নং 
সেরিবা রোড, প্যারিস, এই ঠিকানায় পাঠাব । এখানে 
জন কয়েক পুরাণ বন্ধুও আছেন । মিস্‌ এম- সম্প্রতি 
ইউরোপের নানাদেশ ভ্রমণ করে লগুনে প্রত্যাগমন 
করেছেন। তাহার স্বভাবটী সোনার ন্যায় খাটি এবং 
তাহার স্েহপ্রবণ হৃদয়টার কোন পরিবন্ঠন হয় নাই। 
আমরা এই বাড়ীতে বেশ ছোট খাট একটী পরিবার 
হয়েছি। ভারতবষ হতে একজন সন্ন্যাসী এসেছেন । 
“বেচারা হিন্দু” বল্তে যা! বোঝায় তা একে দেখ লেই 
বেশ বুঝ তে পার্বে । সব্ধবদাই যেন ধ্যানস্থ রয়েছেন ; 
অতি নত্র এবং মধুর স্বভাব। আমার যেমন একটা 
অদম্য সাহস এবং ঘোর কম্মতৎপরতা আছে, ভাতে 
তার কিছুই নাই। এখানে ত ওরকম চল্বে না। 
আমি তার ভিতর একট কন্মশীলত! প্রবেশ করিয়ে 
দেবার চেষ্টা কর্ব। এখনই ছুটী করিয়! ক্লাসের 
অধিবেশন হচ্ছে, চার পাচ মাস এরূপ চল্বে-_তার 
পর ভারতে যাচ্ছি। কিন্তু আমেরিকাতেই আমার 
হৃদয় পড়ে আছে -আমি হয়াঙ্কি দেশ ভালবাসি। 
আমি চাই নূতন ভাব, নূতন উদ্দীপনা । আমি পুরাতন 
ধ্ংসাবশেষের চারিদিকে অলসভাবে ঘুরে বেড়িয়ে, 
৩৯ 


পত্রাবঙ্গী। 
সারাজীবন প্রাচীন ইতিহাসসমূহ নিয়ে হা-হুতাশ করে 


আর প্রাচীনকালের লোকদের কথা ভেবে ভেবে দীর্ঘ- 
নিশ্বাস ফেলতে রাজি নই। আমার রক্তের এখনও 
যাজোর আছে তাতে এরূপ কর্বার দরকার নেই। 
আমেরিকায় নূতন নৃতন ভাবপ্রকাশের স্বযোগ আছে, 
আর তথাকার লোকগুলিও এ সকল ভাব সহজে গ্রহণ 
করতে পারে। আমি আমূল পরিবর্তনের ঘোরতর 
পক্ষপাতী হয়ে পড়েছি। আমি শীঘ্রই ভারতবর্ষে ফির্ব, 
পরিবর্তনবিরোধী থস্থসে মাছের ন্যায় অস্থিমজ্জাহীন 
জড় প্রায় বিরাট দেশটার কিছু করতে পারি কি না 
দেখতে । তারপর প্রাচীন সংস্কারগুলোকে ছুড়ে ফেলে 
দিয়ে নুতন করে আরন্ত কর্ব-_একেবারে সম্পূর্ণ নৃতন, 
সরল অথচ সবল-_সদ্যোজাত শিশুর ন্যায় নবীন ও 
সাতেজ। প্রাচীন য। কিছু দূর করে ফেলে দাও-_নৃতন 
করে আরম্ত কর। (যিনি সনাতন, অসীম, সর্বব্যাপী 
এবং সর্বজ্ঞ তিনি কোন বাক্তিবিশেষ নহেন তব্মাত্র। 
তুমি, আমি সকলেই সেই তত্বের বাহ প্রতিরূপ মাত্র । 
এই অনন্ত তত্বের যত বেশী কোন ব্যক্তির ভিতর 
প্রকাশিত হয়েছে, তিনি তত মহৎ; শেষে সকলকেই 
উহার পূর্ণ প্রতিমৃণ্তি হতে হবে; এইরূপে এখন যদিও 
সকলেই স্বরূপতঃ এক তথাপি তখন প্রকৃতপক্ষে এক 
৪০ 


পত্রাবলী। 


হয়ে যাবে। ধর্ম ইহা ছাড়া অপর কিছুই নহে। এই 
একত্বান্ুভব বা প্রেমই উহার সাধন 1১ সেকেলে নিজীব 
অনুষ্ঠান এবং ঈশ্বর সম্বন্ধীয় ধারণাসকল প্রাচীন 
কুসংস্কার মাত্র । বর্তমানেও সেগুলিকে বাচিয়ে রাখবার 
চেষ্টাকরা কেন! পার্থেই যখন জীবন এবং সত্যের 
নদী বয়ে যাচ্ছে তখন আর তৃষগর্ত ল্োকগুলোকে 
নর্দমার পচা জল খাওয়ান কেন! ইহা মনুষ্যসুলভ 
স্বার্থপরতা ব্যতীত অপর কিছুই নয়। পুরাতন সংস্কার 
গুলোকে সমর্থন কর্তে করতে মামি বিরক্ত হয়ে 
পড়িছি। আমি এখন স্পষ্ট দেখ তে পাচ্ছি যে, পৃতিগন্ধ- 
ময় ও গতায়ু ভাবরাশির সমর্থন করতে গিয়ে ভাজ পধ্যস্ত 
আমার অনেক শক্তি বৃথা ক্ষয় হয়েছে । জীবন ক্ষণস্থায়ী, 
সময়ও ক্ষিপ্রগতিতে চলে যাচ্ছে । যে দেশে লোকের 
ভাবরাশি সহজে কাধ্যে পরিণত হতে পারে সেইস্থানে 
এবং সেই সকল লোকের সঙ্গে প্রত্যোকের থাকা উচিত । 
হায়! যদি দ্বাদশ ভন মাত্র সাহসা, উদার, মহৎ ও 
মকপটহ্ৃদয় লোক পেতুম ! 
আমি নিজে বেশ আাছি এবং জীবনটাকে খুব 
সম্ভোগ কর্ছি। ইতি__ 
তোমাদের 
বিবেকানন্দ । 


৪১, 


পত্রাবলী। 
(১৯) 


৩৬নং সেন্ট জর্জেস্‌ রোড । 
লগ্ন, দক্ষিণ-পশ্চিম । 
৫ই জুন, ১৮৯৬। 
প্রিয় 
রাজযোগ বইখানার খুব কাটৃতি হচ্চে। সারদানন্দ 
শীঘ্রই যুক্তরাজো যাবে। 


আমার পিতা যদিও'উকিল ছিলেন তথাপি আমি 
ইচ্ছা করি না যে আমার বংশের কেউ উকিল হয়। 
আমার গুরুদেব ইহার বিরুদ্ধে ছিলেন এবং আমার 
বিশ্বাস, যে পরিবারে কতকগুলো উকিল আছে সে 
পরিবার নিশ্চয়ই একট গোলযোগে পড়বে । আমাদের 
দেশ উকিলে ছেয়ে গেছে--প্রতিবৎসর বিশ্ববিদ্যালয় 
থেকে হাজার হাজার উকিল বার হচ্ছে। আমাদের 
জাতের পক্ষে এখন আবশ্যক কম্মতৎপরতা। ও বৈজ্ঞানিক 
তত্বাবিষ্কারোপযোগী প্রতিভা । স্থৃতরাং আমার ইচ্ছা 
ম-_ তড়িত্বত্ববিৎ হয়। সিদ্ধিলাভ করতে না পারলেও 
সে যে বড় হবার এবং দেশের যথার্থ উপকারে লাগ বার 
চেষ্টা করেছিল-_এইটুকু ভেবেই আমি সন্তোষ লাভ 
কর্ব । আমেরিকার বাতাসের এমনি গুণ যে সেখানকার 
প্রত্যেকের ভেতর যা কিছু ভাল সমস্তই ফুটে ওঠে-_ 

১২ 


পত্রাবলী । 


এমনটা আর কোথাও দেখিনি। আমি চাই সে অকুতো- 
ভয় ও সাহসী হউক এবং তার নিজের জন্য ও স্বজাতির 
জন্য একটা নূতন পথ বার কর্তে যথাসাধ্য চেষ্টা করুক। 
একজন তড়িত্তত্ববিৎ ইঞ্জিনিয়ার ভারতে অনায়াসে করে 

খেতে পারে। ৃ 
পু৫__গুড উইন্‌ আমেরিকায় একখানি , মাসিকপত্র 
বার করা সম্বন্ধে তোমাকে এই ডাকে একখান। পত্র 
লিখ ছে। আমার মনে হয়, কাটা বজায় রাখ তে হলে 
এই রকমের একটা! কিছু দরকার। আর, আমি অবশ্য 
সে যে ভাবে কাজ কর্বার উপায় নিদ্দেশ করণে? সেই 
ভাবে এ বিষয়ে সাহায্য কর্বার যথাসাধ্য চেষ্ট। কর্ব। 
আমার ৰোধ হয়, সে খুব সম্ভব সারদানন্দের সঙ্গে যাবে। 
তোমাদের প্রেমবদ্ধ 

বিবেকানন্দ । 
(২০) 
৬৩, সেন্ট জর্জেদ রোড । 
লগ্ন, ৮ই জুলাই, ১৮৯৬। 
প্রিয় 
ইংরাজ জাতটা খুব উদার। সেদিন মিনিউ 
তিনেকের মধ্যেই আমার ক্লাস থেকে আগামী শরংকালের 
৪৩ 


পত্রাবলী । 
কাজের নৃতন বাড়ীর জন্য ১৫০ পাউণ্ড (২২৫০২ টাকা) 
&াদা উঠেছে । এমন কি, চাইলে তারা তদাণ্ডেই ৫০০ 
পাউণ্ড দিত। কিন্ত আমরা ধীরে ধীরে কায করতে 
চাই__হঠাৎ কতকগুলো খরচপত্র করতে চাই না। 
এখানে এই কাটা চালাতে অনেক লোক মিল্বে, তারা 
তাগের ভাব কতকটা বোঝে_-আর ইংরাজচরিত্রের 
বিশেষত্ব এই যে, যে ভাবট। তাদের মাথার ভেতর ঢোকে 
সেটা কিছুতেই ছাড় তে চায় না। 
ইতি__ 
বিবেকানন্দ 


(২১) 
স্তান্স গ্রাণ্ড। 
স্থইজারল্যাণ্ড। 
২৫শে জুলাই, ১৮৯৬। 


প্রিয়__ 

আমি জগৎটা একেবারে ভূলে যেতে চাই, অস্তুতঃ 

আস্চে ছুমাসের জন্য, এবং কঠোর সাধনা কর্তে চাই । 

উহ্াই আমার বিশ্রাম। পাহাড় এবং বরফ দেখলে 

আমার মনে এক অপুর শান্তিময় ভাব আসে। 
8৪ 


পত্রাবলী 


এখানে আমার যেমন সুনিদ্রা হচ্ছে এমন অনেক দিন 
হয় নাই। 
সকল বন্ধুবর্গকে আমার ভালবাসা জানাবে । 
তোমাদের 
বিবেকানন্দ । 





(২২) 

*লুজার্ণ, সুইজারল্যাণ্ড। 
২৩শে আগস্ট, ১৮৯৬। 

প্রিয় 
সারদানন্দ ও গুড উইন্‌ যক্তরাজ্যে প্রচারকাধা সুন্দর 
রূপে কর্ছে শুনে খুব খুসা হলুম। * * আামি ভারত- 
বর্ষ থেকে আর একজন লোক চেয়ে পাঠিয়েছি, তিনি 
আগামী মাসে আমার সঙ্গে যোগদান কর্বেন। আমি 
কায আরম্ভ করে দিয়েছি, এখন অপরে এট। চালাক। 
দেখ তেই ত পাচ্ছ, কাষটা চালিয়ে দেবার জন্য কিছু 
দিন টাকাকড়ি ও বিষয় সম্পত্তির সম্পর্কে এসে আমায় 
মলিন হতে হয়েছে । এখন আমার স্থির বিশ্বাস যে, 
আমার কর্তব্য শেষ হয়েছে, এখন আমার মার বেদান্ত 
বা জগতের অন্য কোন দর্শন, এমন কি, কাটার উপরে 
পর্যযস্তু কোন টান নেই। আমি চলে যাবার জন্য 

8৫ 


পত্রাবলী। 


তৈরী হচ্চি-_আর এই জগতে, এই নরকে, ফিরে 
আস্চি না! 

এমন কি, এই কাষের আধ্যাত্মিক উপকারের দিক্‌ 
দিয়ে দেখেও আমার উহার উপর বিন্দুমাত্র রুচি নেই। 
মা শীপ্রই আমাকে তার কাছে টেনে নিন! আর যেন 
কখনও ফিরে আস্তে না হয়। 

0025 

গ্রীনএকার প্রোগ্রামে এই একটা ভয়ানক ভূল 
হয়েছে উহাতে ছাপান হয়েছে, যেন ষ্টাডি কৃপা করে 
(ইংলগ্ড ছেড়ে সেখানে থাক্বার ) অনুমতি দেওয়ায় 
সারদানন্দ সেখানে রয়েছে। ষ্টাডি বা আর যেই 
হক্‌ না কেন_-একজন সন্গ্যাসীকে অনুমতি দেবার সে 
কে? ** * আমি জগতের একজনও সন্্যাসীর প্রভু 
নই। তাদের যে কাজটা ভাল লাগে সেইটে তারা 
করেন এবং আমি যদি তাদের কোন সাহায্য করতে 
পারি-_বস্‌ এইমাত্র তাদের সঙ্গে আমার সম্বন্ধ । আমি 
সাংসারিক বন্ধনরূপ লোহার শেকল ভেঙ্গেছি-__আর 
ধর্মসজ্ৰের সহিত সম্বন্ধরূপ সোনার শেকল পর্তে চাই 
না। আমি মুক্ত, সর্বদাই মুক্ত থাকুব। আমার ইচ্ছা 
সকলেই মুক্ত হয়ে যাক্‌-_বাতাসের মত মুক্ত । যদি 
নিউইয়র্ক, বোষ্টন অথবা যুক্তরাজ্যের অন্য কোন স্থান 


৪৬ 


পত্রাবলী। 


বেদান্তচর্চা চায়, তবে তারা বেদান্তের আচাধ্যদের 
সাদরে গ্রহণ কর্বে, তাদের রেখে দেবে এবং তাদের 
ভরণপোষণের বন্দোবস্ত করে দেবে। আর আমার 
কথা__আমি ত অবসর গ্রহণ করেছি। জগং-রঙ্গমঞ্চে 
আমার অভিনয় শেষ হয়েছে ! 
এখন থেকে টাকাকড়ি সম্বন্ধে আমি ,আর কিছুই 
জানি না। উহা তোমাদের ইচ্ছানত খরচ করো। 
তোমাদের কল্যাণ হউক। 
ইতি 
বিবেকানন্দ । 


উইম্বল্ডন, ইংলগু । 
৮ই অক্টোবর, ১৮৯৬। 

প্রিয় 
জান্মীণিতে অধ্যাপক ডয়সনের সং আমার সাক্ষাৎ 
হয়েছিল। কীলে (10৭) আমি ঠার অতিথি হয়ে- 
ছিলাম। ছুজনে একসঙ্গে লণ্ডনে এসেছি, এখানেও 
কয়েকবার দেখাশুনা হয়ে খুব আনন্দলাভ হয়েছিল। 
ধর্ম ও সমাজ সম্বন্ধীয় কাজের বিভিন্ন অঙ্গের উপর 
যদিও আমার সম্পূর্ণ সহানুভূতি আছে, তথাপি আমি 


৪৭ 


পত্রাবলী। 


দেখতে পাচ্ছি যে, প্রত্যেকের কাষের বিশেষ বিশেষ 
বিভাগ থাকা খুব দরকার। আমাদের বিশেষ কায 
বেদান্ত গ্রচার। অন্যান্য কাষে সাহায্য করা এই এক 
আদর্শের অনুগত হওয়া! চাই। আশা করি আপনি 
এইটে সার মনে বদ্ধমূল করে দেবেন। আপনি 
অধ্যাপক ম্যাক্সমূলারের 'ভ্রীরামকৃষণ' সম্বন্ধে প্রবন্ধ পাঠ 
করেছেন কি? ইংলগ্ডে আমাদের কাজ যে কেবল 
সাধারণ লোকের ভিত্তর বিস্তার হচ্ছে তা নয় পরন্ত 
শিক্ষিত ও সন্্ান্ত লোকের ভিতরও এর খুব আদর 
হচ্ছে। 

আপনাদের 

বিবেকানন্দ । 


(২৪) 
এয়ারূলি লজ। 
রিজ ওয়ে গাডেন্সও উইম্মল্ডন, ইংলও। 
(আমেরিকাস্থ ক্রকৃলিনের মিস্‌ এলেন ওয়া্ডো বা 
হরিদাসী নায়ী শিষ্যাকে লিখিত ) 
প্রিয় 

নুইজার্ল্যাণ্ডে আমি বেশ বিশ্রাম লাভ করেছিলাম 
এবং অধ্যাপক পল ডয়সনের সঙ্গে ভামার বিশেষ বন্ধু 

৪৮ ্ 


পত্রাবলী । 


যয়েছিল। বাস্তবিক, অন্যান্য স্থানাপেক্ষা ইউরোপে 
ঘামার কাজ অধিকতর সন্তোষজনক হচ্ছে এবং ভারত- 
র্ষে এর একট] খুব প্রতিধ্বনি উঠবে। লগ্ুনের ক্লাস 
মাবার আরম্ভ হয়েছে--আজ তার প্রথম বক্তৃতা । এখন 
আমার নিজের একটা! “হুল” হয়েছে__তাতে ছুই শত বা 
ততোধিক লোক ধরে। তুমি অবশ্য জান, ইংরাজেরা 
একটা জিনিষ কেমন কামড়ে ধরে থাকৃতে পারে এবং 
সকল জাতির মধ্যে তারা পরস্পরের প্রতি সব্বাপেক্ষা 
কম ঈধ্যাপরায়ণ-_এই কারণেই তারা জগতের উপর 
প্রভৃত্ব কর্চে । দাসন্থলভ খোসামুদির ভাব একদম না 
রেখে আজ্জঞানুবস্তী কিরূপে হওয়া যায়, তারা তার রহস্য 
বুঝেছে_যৎপরোনান্তি স্বাধীনতা, আবার তার সঙ্গে 
কঠোর নিয়ম মেনে চলার ভাব । 
অধ্যাপক ম্যাব্সমূলার এখন আমার বন্ধু। আমি 
লগডনের ছাপমারা হয়ে গেছি। 
4__ নামক যুবকটার সম্বন্ধে আমি খুব কমই জানি। 
: বাঙ্গালী এবং অল্পন্বল্প সংস্কত পড়াতে পার্বে। 
তুমি আমার দৃঢ় ধারণ ত জান-__কান-কাঞ্চন যে 
করতে পারেনি তাকে আমি বিশ্বাসই করি না। 
। ভাকে মতবাদাত্মক (61)9০7০6০:০) বিষয় শেখাতে 
য় দেখতে পার কিন্তু সে যেন রাজযোগ শেখাতে না 
৪৯ 


পত্রাবলী ৷ 


যায়__যারা রীতিমত শিক্ষা না করেছে তাদের ওট' 
নিয়ে খেলা করা মহা বিপজ্জনক । সা-_ সম্বন্ধে কোন 
ভয় নেই-_বর্তমান ভারতের সর্বশ্রেষ্ঠ যোগী তার উপর 
আশীর্ব্বাণী বর্ণ করেছেন। তুমি শিক্ষা দিতে আরম্ত 
কর না কেন? এই র-_ বালকটার চেয়ে তোমার ঢের 
বেশী দর্শনের জ্ঞান আছে। ক্লাসের নোটিস্‌ বার কর 
এবং নিয়মিতভাবে ধন্মচর্চা কর ও বক্তৃতা দিতে থাক। 
একশ হিন্দু, এমন কি, আমার একশ গুরুভাই আমেরিকায় 
খুব প্রচার কর্চে শুন্লে যে আনন্দ হয়, তোমাদের 
মধ্যে একজন ওতে হাত দিয়েছ দেখলে আমি তার 
সহস্রগুণ আনন্দ লাভ কর্ব। মান্ুষ ছুনিয়।৷ জয় কর্‌তে 
চায় কিন্ত নিজ সন্তানদের কাছে পরাজয় ইচ্ছা করে। 

জ্বালাও, জ্বালাও- চারিদিকে জ্ঞানাগ্রি জালাও ! 
আমার আস্তরিক ভালবাসা ও আশীর্বাদ জ্গানিবে। 

ইতি-_ 

বিবেকানন্দ । 

(২৫) 
১৪নং গ্রেকোট গার্ডন্স 
ওয়েষ্টমিনিষ্টার, লগ্ন, ইংলগু। 
১লা নবেম্বর, ১৮৯৬ । 
প্রিয় মেরি, 

“সোণা রূপা এ সব কিছুই আমার নাই, তবে যাহা 
আমার আছে, তাহ। মুক্তহান্তে তোমায় দিতেছি”- -সেট 
এই জ্ঞান যে, স্বর্ণের স্বর্ণত্, রৌপ্যের রৌপ্যত্ব, পুরুষের 
পুরুষত্ব, স্ত্রীর স্ত্ীত্--এক কথায় ব্রহ্মাদিস্তন্ব পধ্যন্ত 
প্রত্যেক বস্তুর যথার্থ স্বরূপ- ত্রক্ম। এই ব্রহ্মকেই 
আমরা অনাদিকাল হইতে বহির্জগতের ভিতরে উপলব্ধি 
করিতে চেষ্টা করিতেছি, আর এই চেষ্টার ফলে আমাদের 
মন হইতে এই সকল অদ্ভুত স্ব্টি বাহির হইয়াছে, 
যথা-_পুরুষ, স্ত্রী, শিশু, দেহ, মন, পরথিবী, স্ুধ্য, 
চন্দ্র, নক্ষত্ররাজি, জগৎ, ভালবাসা, ঘৃণা, ধন, সম্পত্তি, 
আর ভূত, প্রেত, গন্ধবর্ কিন্নর, দেবতা, ঈশ্বর 
ইত্যাদি। 

প্রকৃত কথা এই যে, ব্রহ্ম আমাদের ভিতরেই 
রহিয়াছেন এবং আমরাই তিনি__সেই শাশ্বত দ্রষ্টা, সেই 
যথার্থ “অহম্*_ধাহাকে কখনই ইন্দ্রিয়গোচর করা 
ফাইতে পারে না এবং ধাহাকে অন্তান্ত ব্রব্যের ম্যায় 

ইন্ড্রিয়গোচর করিবার এই যে চেষ্টা, এসব সময় ও 
ধীশক্তির বৃথা অপব্যবহার মাত্র। 

যখন জীবাত্বা ইহা বুঝিতে পারে, তখনই সে এই 
জগৎ-পরিকল্পন ক্রিয়া হইতে নিবৃত্ত হয়, এবং ক্রমশ:ঃই 
অধিকতরভাবে স্বীয় অস্তরাত্বার উপর প্রতিষ্ঠিত হইতে 
থাকে। ইহার নামই ক্রমবিকাশ-_ইহাতে যেমন শারীর- 
বিবর্তন ক্রমশঃ কমিয়া আসিতে থাকে, তেমনি অপর 
দিকে মন উচ্চ হইতে-্উচ্চতর সোপানে উঠিতে থাকে ; 
মানুষই পৃথিবীর মধ্যে শ্রেষ্ঠতম দেহ। “মনুষ্য এই 
কথাটা সংস্কৃত “মন্‌, ধাতু হইতে সিদ্ধ-_স্ুতরাং উহার 
অর্থ মননশীল অর্থাৎ চিন্তাশীল প্রাণী__কেবল ইন্দ্রিয় দ্বারা 
বিষয়গ্রহণশীল প্রাণী নহে। 

ইহাকেই ধর্্মতত্বে ত্যাগ” আখ্যা দেওয়া হইয়াছে । 
সমাজ-গঠন, বিবাহ প্রথার প্রবর্তন, সন্তানের প্রতি 
ভালবাসা, সংকাধ্য, সংযম এবং নীতি-__এই সকলই 
বিভিন্ন প্রকারের ত্যাগানুষ্ঠান। আমাদের সর্বপ্রকার 
সামাজিক জীবন বলিতে ইচ্ছাশক্তি বা বাসনানিচয়ের 
সংযম বুঝায়। জগতে যত সমাজ ও সামাজিক প্রথা 
দেখা যায়, উহার! জগতের একটা ব্যাপারেরই বিভিন্ন 
ধার! ও স্তরমাত্র। সেটা এই;__বাসনা বা অধ্যস্ত আমির 
বিসর্জন ; এই যে নিজের ভিতর হইতে বাহিরে যেন 

লাফাইয়া যাইবার ভাব রহিয়াছে, নিত্য বিষয়ী বা 
জ্ঞাতাকে যে বিষয় বা জ্দেয়েরপে পরিণত করিবার একটা 
চেষ্টা রহিয়াছে, তাহাকে একেবারে পরিত্যাগ করা । 
প্রেম এই আত্মসমর্পণ বা. ইচ্ছাশক্তিরোধের সব্বীপেক্ষা 
সহজ এবং অনায়াসসাধ্য পথ, ঘ্বণা তাহার বিপরীত । 

জনসাধারণকে নানারূপ স্বর্গ, নরক, ও 'সাকাশের 
উদ্ধদেশনিবাসী শাসনকর্তার গল্প, বা কুসংস্কার দ্বারা 
ভুলাইয়া এই একমাত্র লক্ষ্য আত্মসমর্পণের পথে পরি- 
চালিত করা হইয়াছে । কিন্ত জ্ঞাশিগণ কুসংস্কারের 
বশবর্তী না হইয়া বাসনা-বজ্জনের দ্বারা জ্তাতসারেই এই 
পন্থার অন্ুবর্তন করেন । 

অতএব দেখা যাইতেছে যে, ইন্দরিয়গ্রাহ্য ন্বর্গ মথবা 
ুষ্টীয় পুরাণোক্ত ভূ-ন্বর্গের অস্তি্ব কেবল আমাদের 
কল্পনাতেই রহিয়াছে, কিন্ত আধ্যাত্মিক স্বর্গ আমাদের 
হৃদয়ে পুর্ব হইতেই বিদ্যমান কম্রীমুগ মৃগনাভির 
গন্ধের কারণ অনুসন্ধানের জন্য অনেক বুথ। ছুটাছুটির 
পর অবশেষে আপনার শরীরেই উহার মস্তি জানিতে 
পারে! 

বাস্তবজগৎ সর্বদাই ভালমন্দের নিশ্রণ হইয়। 
থাকিবে; আর মৃত্যু্ূপ ছায়াও চিরদিন এই পাঁথিব 
ভ্রীবনের অনুসরণ করিবে । মার জীবন যতই দীর্ঘ 

হইবে, এই ছায়াও ততই বৃহৎ হইতে থাকিবে । 
স্্ধ্য যখন ঠিক আমাদের মাথার উপরে থাকে কেবল 
তখনই আমাদের ছায়া পড়ে না-_তেমনি যখন ঈশ্বর 
এবং শুভ ও অন্যান্য যাহা কিছু আমাতেই রহিয়াছে দেখা 
যায় তখন আর অমঙ্গল থাকে না। বস্তজগতে 
প্রত্যেক 'ভালটার সঙ্গে মন্দটাও তাহার ছায়ার ন্যায় 
অনিবার্যযভাবে চলিয়াছে। প্রত্যেক উন্নতির সঙ্গে ঠিক 
সেই পরিমাণ অবনতিও সংযুক্ত হইয়৷ রহিয়াছে । ইহার 
কারণ এই যে, ভাল মন্দ ছুইটী পৃথ্থক্‌ বস্তু নয়__বস্তৃতঃ 
একই জিনিষ-_-পরস্পরের মধ্যে প্রকারগত কোন প্রভেদ 
নাই, প্রভেদ কেবল পরিমাণগত। 

আমাদের জীবনও উদ্ভিদ্‌, প্রাণী বা জীবাণু অপর 
কাহারও না কাহারও মৃত্যুর উপর নির্ভর করিতেছে । 
আর একটা তুল, যাহা আমরা প্রতিনিয়তই করিয়া 
থাকি, তাহা এই যে, ভাল ক্রিনিষটাকে আমরা ক্রমবর্ধ- 
মান বলিয়া মনে করি, কিন্তু মন্দ জিনিষটার পরিমাণ 
নির্দিষ্ট বলিয়া ভাবি। ইহা হইতে আমরা এই বিচার 
করি ফে, প্রত্যহ কিছু কিছু করিয়া মন্দের ক্ষয় হইতে 
থাকিলে এমন এক সময় আসিবে যখন কেবলমাত্র 
ভালটাই অবশিষ্ট থাকিবে । কিন্তু এই যুক্তিটী ভ্রমাত্মবক, 
কারণ, ইহা একটী ভমাত্মক উপনয়ের ()7917156) উপর 

প্রতিষ্ঠিত। যদি ভালর ভাগ জগতে বাড়িতে থাকে, 
তাহা হইলে মন্দটীও সঙ্গে সঙ্গে বাড়িতে থাকিবে। 
আমার স্বজাতীয় জনসাধারণের বাসনা অপেক্ষা আমার 
নিজের বাসনা অনেক বেশী । অতএব বাসনাতৃপ্থির যে 
আনন্দ তাহাও যেমন তাহাদিগের অপেক্ষা আমার 
অনেক বেশী, তদ্রপ আমার ছুঃখকষ্টগুলিও তাহাদের 
অপেক্ষা লক্ষ গুণ অধিক । যে শরীরের সাহায্যে তুমি 
ভালর সামান্তমাত্র সংস্পশশান্ুুভব* করিতে পারিতেছ, 
তাহাই আবার তোমাকে মন্দের অতি ক্ষুদ্রাংশটুকু পধ্যন্ত 
অনুভব করাইতেছে । একই স্লায়মগ্ডলী স্ুখদ্রঃখ উভয়- 
রূপ অন্ুভূতিই বহন করে এবং একই নন উভয়কে 
অনুভব করে । জগতের উন্নতি বলিতে অধিক সুখভোগ 
এবং সঙ্গে সঙ্গে অধিক ছুঃখভোগ, উভয়ই বুঝায় । এই 
যে জীবন মৃত্যু, ভাল মন্দ, জ্ঞান আদ্জানের সংমিশ্রণ, 
ইহাই মায়া বা প্রকৃতি । অনন্তকাল ধরিয়া ভুমি এই 
জগজ্জালের ভিতর সুখের শন্ষেবণ করিয়া বেড়াতে 
পার, স্থখও পাইবে কিন্ত সঙ্গে সঙ্গে তোনাকে অনেক 
ছুঃখও শ্বীকার করিতে হইবে । শুধু ভালটী লইব মন্দটী 
লইব না-_এই আশা বালস্লভ বৃদ্ধিহানতা মাত্র। 
আমাদের সামনে ছুইটী পথ রহিয়াছে । একটা 
আত্যন্তিক শ্রখের সমস্ত আশাভরদা ত্যাগ করিয়া, এ 

জগৎ যেমন চলিতেছে সেই ভাবেই গ্রহণ কর! অর্থাৎ 
মধ্যে মধ্যে এক আধ টুকরা সুখের আশায় জগতের 
সমস্ত ছৃঃখকষ্ট সহা করিয়া যাওয়া ; অপরটা-_স্ুখকে 
£খেরই অপর মৃত্তিজ্ঞানে একেবারে তাহার অন্বেষণ 
পরিহার করিয়া সত্যের অনুসন্ধান করা। যাহারা 
এইরূপে সত্যের অনুসন্ধান করিতে সাহসী তাহারা সেই 
সত্যকে 'সদা বিদ্যমান এবং নিজের ভিতরেই অবস্থিত 
বলিয়া দেখিতে সমর্থ হয়। তখনই আমরা ইহাও 
বুঝিতে পারি যে__সেই একই সত্য কিরূপে আমাদের 
বিদ্ভা ও অবিগ্ভার্প এই ছুই আপেক্ষিক জ্ঞানের ভিতর 
দিয়া প্রকাশিত হইতেছে । আমরা ইহাও বুঝিব যে, 
সেই সত্য আনন্দন্বরূপ এবং তাহাই ভালমন্দ এই 
ছইরূপে জগতে প্রকাশিত-_-আর তৎসঙ্গে সেই যথার্থ 
সত্তাকেও জানিব, যাহা জগতে জীবন ও মৃত্যু উভয়- 
বূপেই অভিব্যক্ত হইতেছে । 

এইরূপে আমরা প্রাণে প্রাণে অনুভব করিব যে, 
জগতের বিভিন্ন ঘটনাপরম্পরা একটা অদ্বিতীয় সত্তার 
ছুই বা বনুভাগে বিভক্ত প্রতিচ্ছায়৷ মাত্র__-তাহা সৎ-চিৎ- 
আনন্দ__যাহা আমার এবং অন্যান্য যাবতীয় পদার্থের 
যথার্থ স্বরূপ। কেবল তখনই মাত্র, মন্দ না করিয়াও 
ভাল কার্য করা সম্ভবপর, কারণ, এইরূপ আত্মা ভালমন্দ 

৫৬ 

এই ছুইটী যে উপাদানে গঠিত তাহা জানিতে পারিয়া- 
ছেন সুতরাং উহার! তখন তাহার আয়ন্তাধীন। এই মুক্ত 
আত্মা তখন ভালমন্দ যাহা খুসি তাহাই বিকাশ করিতে 
পারেন ; তবে আমরা জানি যে ইনি তখন কেবল ভাল 
কার্্যই সম্পাদন করেন। ইহার নাম “জীবন্ুক্তি”__ 
অর্থাৎ শরীর রহিয়াছে অথচ মুক্ত__ইহাই বেদান্ত এবং 
অপর সমস্ত দর্শনের একমাত্র লক্ষ্য । 
ভগবৎসন্নিধানে সতত কল্যাণাকাঙক্ষী 
বিবেকানন্দ । 





(২৬) 
গ্রেকো্ট গার্ডেন্স। 
ওয়েষ্টমিনিষ্টার, দক্ষিণ-পশ্চিম : ইংলগু । 
১৩ই নভেম্বর, ১৮৯৬ । 
প্রিয় 
আমি খুব শীঘ্রই, সম্ভবত; ১৬ই ডিসেম্বর, ভারতবর্ষে 
যাত্রা কর্ছি। কারণ পুনরায় আমেরিকা যাবার পূর্বে 
আমার একবার ভারতবধ দেখবার বিশেষ ইচ্ভা এবং 
আমি কয়েকজন ইংরাজ বন্ধুকে আমার সঙ্গে ভারতবধে 
নিয়ে যাবার বন্দোবস্তও করেছি । আমার একান্ত ইচ্ছ। 
সত্বেও আমেরিকা হয়ে যাওয়া আমার পক্ষে অসম্ভব । 
৫৭ 

ডাক্তার জেন্স্‌ বাস্তবিকই অতি চমতকার কাজ 
কর্ছেন। তিনি আমাকে এবং আমার কাজের জন্য 
বার বার যেরূপ সহ্গদয়তা দেখিয়েছেন ও সাহায্য 
করেছেন, তজ্জন্য আমি যে কতদূর কৃতজ্ঞ তাহ] বাক্যে 
প্রকাশ করতে অক্ষম । এখানে প্রচারকাধ্্য বেশ সুন্দর 
ভাবেই চল্ছে। তুমি শুনে খুসী হবে যে “রাজযোগের” 
প্রথম সংস্করণ সব বিক্রী হয়ে গেছে এবং আরও 
কয়েক শত অর্ডার এসে পড়ে রয়েছে। 
ইতি-_ 
বিবেকানন্দ 


(২৭) 
৩৯নং ভিক্টোরিয়া! স্বীট, লগ্তন, 
দক্ষিণ-পশ্চিম | 
২৮শে নভেম্বর, ১৮৯৬। 

প্রিয় মেরি, 
আমার মনে হয় যে, কোন কারণেই হউক, তোমাদের 
চারজনকেই আমি সর্বাপেক্ষা অধিক ভালবাসি এবং 
আমি সগব্ধে বিশ্বাস করি যে, তোমরা চারজনও আমাকে 
সেই রকম ভালবাস। এইজন্য ভারতবর্ষে যাবার আগে 


৫৮ 

তোমাদিগকে কয়েক ছত্র স্বতঃপ্রণোদিত হয়েই লিখ ছি। 
লগুনের প্রচারকাধ্যে চারিদিকে টি টি পড়ে গেছে। 
ইত্রাজ জাতি আমেরিকানদের মত অত ধারাল নয়, কিন্ত 
একবার যদি তুমি তাদের হৃদয় অধিকার কর্তে পার, 
তাহলে তারা চিরকালের জন্য তোমার গোলাম হয়ে 
যাবে। ধীরে ধীরে আমি উহা মধিকার কর্ছি। 
আশ্চর্যের বিষয়, এই ছুমাসের কাজেই, সাধারণ বন্তৃতার 
কথা ছেড়ে দিলেও আমার ক্লাসেই বরাবর ১২০ জন 
উপস্থিত হচ্ছে। ইংরাজ জাতটা শুধু বচনবাগীশ নয়_ 
কাজের লোক, সুতরাং এখানকার সকলেই কাজে কিছু 
কর্থে চায়। কাণ্তেন ও মিসেদ্‌ সেভিয়ার এবং দঃ 
ধডউইন কাজ কর্বার জন্য আামার সঙ্গে ভারতে 
যাচ্ছেন এবং এই কাজে তারা নিজেদেরই অর্থবায় 
কর্বেন। এখানে আরও বহুলোক এরূপ করতে প্রস্থত। 
ন্থান্ত বংশের স্থ্ী পুরুষ, তাদের নাথায় একবার একটা 
ভাব ঢুকিয়ে দিতে পার্ল, সেটা কাধ্যে পরিণত 
কর্বার জন্য যথাসর্ধন্থ ত্যাগ করত বদ্ধপরিকর 
আর শেষ (যদিও বড় কম কথ! নয় ) আনন্দের সংবাদ 
এই যে, ভারতের কায আরম্ভ করুবার ছত র্থ 
সাহায্য পাওয়া গেছে এবং পরে আর এ পাওয়া যাবে। 
' ইংরাজজাতির সন্বন্ধে মামার ধারণ! সব 'ওলটপালট 
৫৯ 


পত্রাবলী | 


হয়ে গেছে । এখন আমি বুঝতে পার্ছি প্রভু কেন 
তাদের অন্য সব জাতের চেয়ে অধিক কৃপা কর্ছেন। 
তারা অটল, অকপটতা তাদের অস্থিমজ্জাগত, তাদের 
অন্তর ভাবুকতায় পূর্ণ__কেবল বাইরে একটা কঠোরতার 
আবরণ মাত্র রয়েছে । এঁটে ভেঙ্গে দিতে পার্লেই 
হল-_বস্‌, তোমার মনের মানুষ খুঁজে পাবে । 

সম্প্রতি আমি কলিকাতায় একটী ও হিমাচলে আর 
একটা কেন্দ্র স্থাপন কর্তে যাচ্ছি। প্রায় ৭০০০ ফিট 
উচ্চ একটা গোটা পাহাড়ের উপর হিমাচল-কেন্দ্রটী 
স্থাপিত হবে। এ পাহাড়টী গ্রীষ্মকালেও বেশ শীতল 
থাকৃবে আবার শীত্তকালেও খুব ঠাণ্ডা হবে । কাণ্তেন 
ও মিসেস্‌ সেভিয়ার এখানে থাকৃবেন এবং এঁটে ইউ- 
রোপীয় কর্ষিগণের কেন্দ্র হবে। কারণ, আমি তাদের 
জোর করে ভারতীয় জীবনধারণপ্রণালী অনুসারে 
চালিয়ে এবং ভারতের অগ্নিময় সমতলভূমিতে বাস 
করিয়ে মেরে ফেল্তে চাই না। আমার কার্যপ্রণালী 
হচ্ছে এই যে, শত শত হিন্দু যুবক প্রত্যেক সভ্যদেশে 
গিয়ে বেদান্ত প্রচার করুক আর সেখান থেকে নর- 
নারী জোগাড় করে ভারতবর্ষে কাজ কর্তে পাঠাক। 
এতে পরস্পরের মধ্যে বেশ উত্তম আদান প্রদান 
হবে। কেন্দ্রগুলো প্রতিষ্ঠা করে আমি 'জবের গ্রস্থোক্ত” 

৬০ 

ভদ্রলৌকটার মত * উপর নীচে চারিদিকে ঘুরে বেড়াব। 
আজ এখানেই শেষ__তা না হলে চিঠি ডাকে যাবে না। 
সবদিকেই আমার কাজের সুবিধা হয়ে আস্ছে_এতে 
আমি খুসী এবং জানি তোমরাও আমার মত খুসী 
হবে। তোমরা অশেষ কল্যাণ ও সুখশাস্তি লাভ 
কর। ইতি-_ 
তোমাদের চিরপ্রেমবন্ধ 
বিবেকানন্দ । 
পুঃ__ধর্্মপালের খবর ক্রিঃ-তিনি কি করছেন? 
তার সঙ্গে দেখা হলে আদার বুীলকাসা জানিও। 
বিঃ 


... শি 


রি রাতে 


* [904 ০01 0০0 বাইবেলের গ্রাচীনসংহিতার অংশবিশেষ | 
উহ্থান্তে বনিত মাছে, ঈশ্বরের সহিত স্তন একবার সাক্ষাৎ কগিতে 
যাইলে সে কোথ। হইতে আদিতেছে, ঈশ্বরের এন প্রশ্নের উত্তরে 
বলিয়াছিল, “এই পৃথিবীর এধার ওধার গুরিয়। এবং ইহার উপরে 
নীচে ভ্রমণ করিয়া আঁদিতেছি।” এখানে স্বামিজী নিজের এপার 
ওধার খোরার প্রসঙ্গে রহস্তজ্ছলে বাইবেলের প্র স্তানটাকে লক্ষ্য 
করিয়। কথিত বাঁকাটা প্রয়োগ করিয়াছেন । 

৬১ 

(২৮) 
রামনাদ । 

শনিবার, ৩০শে জানুয়ারী, ১৮৯৭। 

প্রিয় মেরি, 
চার্দিকের অবস্থা অতি আশ্চর্যারূপে আমার 
অন্থকুল হয়ে আস্ছে। সিংহলে কলম্বো আমি 
জাহাজ থোকে নেমেছি এবং এখন ভারতবর্ষের প্রায় 
শেষ দক্ষিণতম ভূখণ্ড, রামনাদে, সেখানকার রাজার 
অতিথিস্বরূপে রয়েছি । এই কলম্বে থেকে রামনাদ 
পর্য্যন্ত আমার সঙ্গে এক বিরাট শোভাযাত্রা চলেছিল-_ 
হাজার হাজার লোকের ভিড়-_-রোসনাই--অভিনন্দন 
ইত্যাদি। ভারতের ভূমিখণ্ডে যেখানে আমি প্রথম 
পদার্পণ করি সেই স্থানে ৪০ ফিট উচ্চ একটা স্মৃতিস্তস্ত 
তৈরী হচ্ছে। রামনাদের রাজা তাহার অভিনন্দন পত্র 
একটী সুন্দর কারুকাধ্য-খচিত প্রকাণ্ড খাটি ব্বর্ণ- 
নিশ্মিত পেটিকায় (0299৮) করে আমাকে প্রদান 
কর্লেন। তাতে আমাকে মহাপবিত্রম্ববূপ (71১ 0090 
[70110998) বলে সন্বোধন করা হয়েছে । মান্দ্রাজ ও 
কলিকাতা আমার জন্য হা করে রয়েছে_যেন সমস্ত 
দেশটা আমাকে সন্মান কর্বার জন্য দাড়িয়ে উঠেছে। 
স্থতরাং তুমি দেখতে পাচ্ছ, আমি আমার অদৃষ্টের 

৬২ 

চরম সীমায় উঠেছি। তথাপি আমার মন চিকাগোর 
সেই নিস্তব্ধ, বিশ্রান্তিপূর্ণ, শান্তিময় দিনগুলোর 
দিকেই ছুট্ছে__কি বিশ্রাম, শাস্তি ও প্রেমপূর্ণ দিন! 
এখনি তাই তোমাকে চিঠি লিখতে বমিছি। আশা 
করি তুমি বেশ ভাল আছ ও আনন্দে আছ | ডাক্তার 
ব্যারোজকে আদর অভ্যর্থনা কর্বার জন্য আমি লগ্ডন 
থেকে আমার দেশের লোকদের চিঠি লিখেছিলাম । 
তার! তাকে খুব জমকাল গোছের অভ্যর্থনা করেছিল । 
কিন্ত তিনি যে সেখানে লোকের মন ভেজাতে পারেন 
নি, তার জন্য আমি দোষী নইঈ। কল্কাতার লোক- 
গুলোর ভিতর নৃতন কিছু ভাব ঢোকানো বড় কঠিন। 
ডাক্তার ব্যারোজ আমার সম্বন্ধে নানা রকম ভাবছেন, 
আমি শুন্তে পাচ্ছি। এই ত সংসার! মা, বাবা, ও 
তোমরা সকলে আমার ভালবাস। জান্বে। ইতি 
তোমার শেহবদ্ধ 
বিবেকানন্দ । 


পত্রাবলী। 


(২৯) 
দার্জিলিং। 
২৮শে এপ্রিল, ১৮৯৭। 
প্রিয় ম__ 

কয়েকদিন পুর্বে আমি তোমার সুন্দর পত্র খানি 
পেয়েছি। গতকল্য হ্যারিয়েটের বিবাহের নিমন্ত্রণ 
পত্র এসেছে? প্রভু নবদম্পতিকে সুখে রাখুন। 

ক + ক এখানে'সমস্ত দেশবাসী যেন একপ্রাণ 
হয়ে আমাকে সম্মান কর্বার জন্য উৎস্থক। শত সহত্র 
লোক, যেখানে যাই সেখানেই উৎসাহস্ুচক আনন্দধ্বনি 
করছে, রাজ! রাজড়ার! আমার গাড়ী টান্ছে, বড় বড় 
সহরের সদর রাস্তার উপর তোরণ নিশ্মাণ করা হয়েছে 
এবং তাতে নান। রকম “সংক্ষিপ্ত মঙ্গল বাক্য" (0১096০) 
জ্বল্‌ আল্‌ কর্ছে ইত্যাদি ইত্যাদি!!! এই সকল 
বিষয়ের বর্ণন৷ শীঘ্রই পুস্তকাকারে বেরুবে এবং তুমিও 
শীঘ্র একখান! পাবে। কিন্তু ছূর্ভাগ্যক্রমে আমি ইতি- 
পূর্বেই ইংল্ডে কঠোর পরিশ্রম করে ক্লান্ত হয়েছিলাম, 
আবার এখানে দাক্ষিণাত্যের ভীষণ গরমে অতিরিক্ত 
পরিশ্রম করায় একেবারে পরিশ্রান্ত ও অবসন্ন হয়ে 
পড়েছি। কাজেই আমাকে ভারতের অন্যান্য স্থান 
পরিদর্শনের আশ! পরিত্যাগ করে নিকটতম শৈলনিবাস 


৬৪ 


পত্রাবলী। 


দার্জিলিঙ্গে টোচা দৌড় দিতে হল। সম্প্রতি আমি 
অনেকটা ভাল আছি এবং আর মাসখানেক আলমোডায় 
থাকলেই সম্পূর্ণ সেরে যাব। ভাল কথা, সম্প্রতি 
আমার ইউরোপে যাবার একটা সুবিধা চলে গেল। 
রাজা অজিৎ সিং এবং আরও কয়েকজন রাজা আগামী 
শনিবার ইংলগু যাত্রা কর্ছেন। তারা অবশ্য আমাকে 
তাদের সঙ্গে নিয়ে যাবার জন্য বিশেষ পেড়াগীড়ি 
করেছিলেন। কিন্ত আমি এখন কোনরূপ শারীরিক বা 
মানসিক পরিশ্রম করি, ছূর্ভাগ্যক্রমে ডাক্তারেরা সেকথা 
মোটেই শুন্ছে না। সুতরাং অত্যন্ত বিরক্তির সহিত 
আমাকে এই স্থুযোগ ছেড়ে দিতে হচ্ছে ; তবে যত 
শীঘ্র পারি যাবার চেষ্ট। কর্ব। 

আশ! করি বি-- এতদিনে আমেরিকা পৌছেছেন। 
আহা বেচারি! তিনি এখানে খরষ্টান ধন্মের অত্যন্ত 
গৌঁড়ামির ভাবটা প্রচার করতে এসেছিলেন; স্থৃতরাং 
যা সাধারণতঃ হয়ে থাকে__কেউ তার কথ! শুন্ল না। 
অবশ্য তারা ভীকে খুব যত্কের সহিত অভ্যর্থনা করেছিল 
কিন্ত সে আমি চিঠি লিখেছিলাম বলেই । কিন্ত আমি 
কিছুতেই তাকে আকেল দিতে পার্লাম না! আরও 
বলি, তিনি যেন কি-এক-ধরণের লোক । শুন্লাম, 
আমি দেশে ফিরে আসাতে সমগ্র জাতিটা অত্যন্ত 

৬৫ 


পত্রাবলী | 


উৎসাহের সহিত আনন্দ প্রকাশ করেছিল, তাই শুনে 
তিনি মহা খাপ্পা হয়ে উঠেছিলেন । যা৷ করেই হক, 
তোমাদের একজন মাথাওয়াল৷ লোক পাঠান উচিত 
ছিল, কারণ, বি-_ ধর্ম্মমহাসভাটাকে হিন্দুদের চক্ষে একটা 
তামাসার ব্যাপার (০৪) করে গেছেন। দার্শনিক 
বিষয়ে জগতের কোন জাতই হিন্দুদের পথপ্রদর্শক হতে 
পার্বে না। আর একটা বড় মজার কথা এই যে, 
খৃষ্টান দেশ থেকে" যতগুলো লোক এদেশে এসেছে, 
তাদের সকলেরই সেই এক মান্ধাতার আমলের হাবাতে 
যুক্তি আছে যে, যেহেতু খুষ্টানেরা শক্তিশালী ও ধনবান 
এবং হিন্দুরা তা নয়, সেই হেতুই খুষ্টধন্্ হিন্দুধর্মের চেয়ে 
শ্রেষ্ঠ। ইহারই উত্তরে হিন্দুরা ঠিকই জবাব দেয় যে, সেই 
জন্যই ত হিন্দুধন্মই হচ্ছে ধর্ম আর খৃষ্টান ধন্মম ধর্মই নয়। 
কারণ, এই পশুত্বপূর্ণ জগতে পাপের কেবল জয়জয়কার 
আর পুণ্যের সববদা নিধ্াতন ! এটা দেখা যাচ্ছে যে, 
পাশ্চাত্য জাতি জড়বিজ্ঞানের চর্চায় যতই উন্নত হ'ক না 
কেন, দার্শনিক বা আধ্যাত্মিক জ্ঞানে তারা ক্ষদ্র শিশু 
মাত্র। জড়বিজ্ঞান মাত্র এঁহিক উন্নতি বিধান করে। 
কিন্তু অধ্যাত্ববিজ্ঞান অনন্ত জীবনের সাথী। যদি 
অনন্ত )ঙ্গীবন নাও থাকে, তাহলেও আদর্শ হিসাবে 
আধ্যাত্মিক চিন্তাপ্রস্থত আনন্দ অধিক তীত্র এবং ইহা 
৬৬ 


পত্রাবলী । 


মানুষকে অধিকতর সুখী করে, আর, জড়বাদপ্রস্থত 
নির্ব,দ্ধিতা প্রতিযোগিতা, অযথা উচ্চাকাজ্ষা এবং 
অবশেষে ব্যক্তিগত ও জাতিগত মৃত্যু আনয়ন করে। 
এই দাজ্জিলিং অতি সুন্দর জায়গা। এখান থেকে 
মাঝে মাঝে যখন মেঘ সরে যায়, তখন ২৭৫৭৯ ফিট 
উচ্চ মহিমামণ্ডিত কাঞ্চনজজ্ঘ! দেখা যায় এবং নিকটের 
একটা পাহাড়ের চূড়া থেকে মাঝে মাঝে ১৯০০০ ফিট 
উচ্চ গৌরীশঙ্কারের চকিত দর্শন গাওয়া যায়। আর 
এখানকার অধিবাসীরা যেন ছবিটির মত-_তিব্বতীরা, 
নেপালীর! এবং সর্ধবোপরি সুন্দরী লেপঢা স্ীলোকেরা। 
তুমি চিকাগোর কল্ষ্টন্‌ টারনবুল নামে কাউকে চেন 
কি?! আমি ভারতবর্ষ পৌছিবার কয়েক সপ্তাহ পুর্ব 
তিনি এখানে ছিলেন। তিনি দেখছি আমাকে খুব 
পছন্দ করতেন, আর তার ফলে হিন্দুরা সকলেই তাকে 
অত্যন্ত পচ্ছন্দ করত | জে-_, মিসেস্‌ এ- সিষ্টার জে 
এবং আমাদের আর মার বন্ধুদের খবর কি? মআনাদের 
প্রিয় মিল (1]1)র। কোথায় ? ধারে ধীরে নিশ্চিত 
ভাবে গুঁড়ো করে যাচ্ছে বোধ হয়? আমি হ্যারিয়েটকে 
তার বিবাহে কয়েকটা 'প্রীতিউপঙার পাঠাব মানে করে- 
ছিলাম, কিন্ত তোমাদের যে ভীষণ জাহানের মাশুল-_ 
তাই উপস্থিত পাঠান স্থগিত রাখতে হচ্তে, তবে শী্বই 
৬৭ 


পঞ্জাবলী। 


পাঠাবার ইচ্ছা আছে । হয়ত, তাদের সঙ্গে আবার শীঘ্রই 
ইউরোপে দেখা হবে। এই চিঠিতে যদি তোমারও 
বিবাহের কথাবার্তা চল্ছে লিখতে তাহলে আমি অবশ্য 
অত্যন্ত আহ্লাদিত হতাম এবং আধ ডজন কাগজের 
একখানি চিঠি লিখে আমার প্রতিজ্ঞা রক্ষা কর্তাম। 
রে চি চে ১ 
আমার চুল গোছায় গোছায় পাকৃতে আরম্ত কারেছে 
এবং আমার মুখের চামড়া অনেক কুচকে গেছে-__এই 
ংস ঝরে যাওয়াতে আমার বয়স যেন আরও কুড়ি 
বছর বেড়ে গিয়েছে । এখন আমি দিন দিন ভয়ঙ্কর 
রোগা হয়ে যাচ্ছি, তার কারণ, আমাকে শুদ্ধ মাংস খেয়ে 
থাকৃতে হচ্ছে__রুটি নেই, ভাত নেই, আলু নেই, এমন 
কি, আমার কফিতে একটু চিনিও নেই !! আমি এক 
ব্রাহ্মণ পরিবারের সঙ্গে বাস কর্ছি--তারা সকলেই 
নিকার-বোকার পরে, অবশ্ঠ স্ীলোকেরা নয়। আমিও 
নিকার-বোকার পরে আছি। তুমি যদি আমাকে 
পার্বত্য হরিণের মত পাহাড় থেকে পাহাড়ে লাফিয়ে 
বেড়ীতে দেখতে অথবা উদ্ধশ্বাসে ঘোড়া ছুটিয়ে পাহাড়ে- 
রাস্তায় উত্রাই চড়াই করতে দেখতে, তাহলে খুব 
আশ্চধ্য হয়ে যেতে । 
আমি এখানে বেশ ভাল আছি। কারণ সমতল- 
৬৮ 


পন্রাবলী। 


ভূমিতে বাস আমার পক্ষে যন্ত্রণাদায়ক হয়ে দাড়িয়েছে, 
সেখানে আমার রাস্তায় পাটা বাড়াবার জো নেই-__-অমনি 
একদল লোক আমায় দেখবে বলে ভিড় করেছে! ! 
নাম যশটা। সব সময়েই বড় সুখের নয় !! এখন দাঁড়ি 
পেকে সাদা হতে আরম্ত হয়েছে, তাই একটা মস্ত দাড়ি 
রাখ ছি_-এতে বেশ গণ্যমান্য দেখায় এবং লোককে 
আমেরিকাবাসী কুৎসারটনাকারীদের হাত থেকে রক্ষা 
করে! হে শ্বেতশ্মশ্রু, তুমি কত" জিনিষ না ঢেকে 
রাখ তে পার, তোমার জয়জয়কার, হাঃ হাঃ! 

ডাক যাবার সময় প্রায় উত্তীর্ণ হয়ে গেল, তাই শেষ 
করুলাম। তোমার দেহ ও মন ভাল থাক্‌ ও তোমার 
অশেষ কল্যাণ হ*কৃ। 

বাবা, মা, ও তোমরা সকলে আমার ভালবাসা 


জান্বে। ইতি 
তোমাদের 


বিবেকানন্দ । 


৬৯ 


পত্রাবলী ৷ 
(৩০) 


আলমবাজার মঠ, 
কলিকাতা । 
৫ই মে, ১৮৯৭। 
প্রিয়__ 
ভগ্ন'স্বাস্থ্যটা ফিরে পাবার জন্য একমাস দার্জিলিঙ্গে 


ছিলাম। আমি এখন বেশ ভাল হয়ে গেছি। ব্যারাম 
ফ্যারাম দার্জিলিঙ্গেই পালিয়েছে । আমি কাল আল- 
মোড়া যাচ্ছি, সম্পূর্ণরূপে সেরে যাবার জন্য । আল- 
মোড়াও আর একটা শৈল-নিবাস। 

আমি পৃর্বেই তোমাকে লিখেছি যে, এখানকার 
অবস্থা বেশ আশাজনক বলে বোধ হচ্ছে না_-যদিও 
সমস্ত জাতটা এককাট্রা হয়ে আমাকে সম্মান করেছে 
এবং আমাকে নিয়ে প্রায় পাগল হয়ে যাবার মত 
হয়েছিল !! শক্তির কাধ্যকরী দিকৃটা ভারতবর্ষে আদৌ 
দেখতে পাবে না। কলিকাতার কাছাকাছি জমির দাম 
আবার খুব বেড়ে গেছে । আমার বর্তমান মতলব হচ্ছে, 
প্রধান ভিনটী রাজধানীতে তিনটা কেন্দ্র স্থাপন করা। 
এগুলি আমার প্রাথমিক বিদ্যালয়স্বরূপ হবে__এ 
তিন স্থান থেকেই আমি ভারতবর্ষ আক্রমণ করতে 
চা । 

আমি আর ছু'চার বৎসর বাঁচি আর নাই বাঁচি, 
ভারতবর্ষ ইতিপুর্বেেই শ্রীরামকৃষ্ণের হয়ে গেছে । 
প্রোফেসার জেন্সের একখানি ম্রন্দর পত্র পেয়ে- 
ছিলাম। তাতে তিনি আমার বৌদ্ধধশ্মের বিকৃত 
অবস্থা সম্বকে মন্তব্যগুলির উপর বিশেষ নজর দিয়ে- 
ছিলেন। তুমিও লিখেছ যে, ধ-- এতে খুব রেগে 
গেছে। ধ._ অতি সঙ্জন এবং আমি তাকে খুব 
ভালবাসি । কিন্ত ভারতীয় কোন ব্যাপার নিয়ে অগ্নিশশ্মা 
হয়ে উঠলে, তার সম্পূর্ণ অন্যায় আচরণ করা হবে 
আমার দৃট বিশ্বাস যে, যেটাকে নানাবিধ কুৎসিত 
ভাবপূর্ণ আধুনিক হিন্দুধশ্ম বলা হয়, তা হচ্ছে এ 
বৌদ্ধধর্্েরই বদহজম মাত্র । এটা স্পষ্টরূপে বুঝলে 
হিন্দুদের পক্ষে উহা বিনা আপত্তিতে ত্যাগ করা সহজ 
হাবে। বৌদ্ধধর্মের য| প্রাচীনভাব-_যা শ্রবুদ্ধ নিজে 
প্রচার করে গেছেন, তার প্রতি এব" শ্লাঝুছ্ছের প্রতি 
আমি প্রগাঢ় ভক্তিশ্রদ্ধাপরায়ণ। আর ভুমি বোধ তয় 
জান যে, আমরা হিন্দুরা ঠাকে অবতার বলে পুজ। করে 
থাকি। সিংহলের বৌদ্ধশ্মও হত নুবিধার নয়। 
সিংহল ভ্রমণকালে আমার দে তল ধারণ! সম্পূর্ণ ভেঙ্গে 
গেছে। সিংহলে যদি কেহ প্রাণবন্ত থাকে তা এক 
হিন্দুরা । বৌদ্ধের৷ অনেকটা পাশ্চাত্য ভাবাপন্ন হয়ে 
৭১ 

পড়েছে-_-এমন কি, ধ-_ এবং তাহার পিতার ইউরোগীয় 
নাম ছিল, কিন্ত এখন তার সেটা বদলেছেন। আঞ্জ 
কাল বৌদ্বেরা “অহিংস! পরমোধর্্ঃ” এই শ্রেষ্ঠ উপদেশের 
এইমাত্র খাতির করেন যে, তারা এখন যেখানে সেখানে 
কসাইয়ের দোকান খোলেন 1! এমন কি, পুরোহিতরা 
পর্য্যস্ত এঁকার্য্যে উৎসাহ দেন!!! আমি এক সময়ে 
ভাবতুম, আদর্শ বৌদ্ধধন্থ বর্তমানকালেও অনেক উপকার 
কর্বে। কিন্তু আমি আমার এ মত একেবারে ত্যাগ করেছি 
এবং স্পষ্ট দেখ তে পাচ্ছি, কি কারণে বৌদ্ধধশ্্ন ভারতবর্ষ 
থেকে বিতাড়িত হয়েছিল। * * * 

থিয়জফিষ্টদের সম্বন্ধে তোমার প্রথমেই স্মরণ করা 
উচিত যে ভারতবধে থিয়জফিষ্ট ও বৌদ্ধদের সংখ্যা 
নামমাত্র আছে নাই বল্লেই হয়। ভারা দুচারখানা 
কাগজ বের করে খুব একটা হুজুগ করে ছুচারজন 
পাশ্চাত্যদেশবাসীকে নিজেদের মত শুনাতে পারে, 
কিন্তু হিন্দুর ঘরে জন্মগ্রহণ করেছে এমন ছুজন বৌদ্ধ বা 
ছু'শ জন থিয়জ্ঞফিষ্ট আমি ত দেখি না। 

আমি আমেরিকায় এক লোক ছিলুম, এখানে আর 
এক লোক হয়ে গেছি । এখানে সমস্ত জাতটা (হিন্দু) 
আমাকে যেন তাদের একজন প্রামাণ্য ব্যক্তি 
(806100115 ) বলে মনে কর্ছে-আর সেখানে 

একজন দ্বণ্য প্রচারক মাত্র ছিলাম। এখানে রাজারা 
আমার গাড়ী টানে_মার সেখানে আমাকে একটা! 
ভাল হোটেলে পর্য্যন্ত ঢুকৃতে দিত না। সেইজন্য এখানে 
এমন কথা বল্‌তে হবে, যাতে সমস্ত জাতটার__আমার 
সমস্ত স্বদেশবাসীর-__মঙ্গল হয়, তা সেগুলো ছুচারজনের 
যতই অগ্রীতিকর হ'ক না কেন। যা কিছু খাটি এবং সং 
দেই সকলকে গ্রহণ কর্তে হবে এবং তাদের প্রতি 
ভালবাস1ও উদারভাব পোষণ করতে হাবে কিন্ত কপটতার 
প্রতি কখনই নয়। _রা আমার খোসামোদ কর্তে 
চেষ্টা করেছিল, কারণ, এখন আমি ভারতের একক্ষন 
প্রামাণ্য ব্যক্তি হয়ে ঈাড়িয়েছি ৷ আর সেই জন্তাই আমার 
কাধ যেন তাদের মাজগুবিগুলোর সমর্থন না করে? 
এই উদ্দেশ্যে ছুচারটে কড়া স্পষ্ট কথা বল্‌তে হয়েছে 
আর এর কাজ হয়ে গেছে। আমি এতে খুব খুসী । যদি 
আমার শরীর ভাল থাকৃত ভাহলে এ সব ভূ ইঞ্োড়- 
গুলোকে ভারত থেকে একেবারে দূর করে দিতুম, 
অন্ততঃ যথাসাধ্য চেষ্টা কর্তুম। আসামি যতদুর যা 
দেখেছি তাতে ভারতে ইংলিস চার্চের যে সকল পাদ্রি 
আছে তাদের উপর ববং আমার সহানুভূতি মাছে, 
কিন্তু বিয়জফিষ্ট ও বৌদ্ধদের উপর মাদৌ নে্। 
আমি পুনরায় তোমাকে বল্ছি, ভারতবর্ষ ইতিপূর্বে 
রঃ 

শ্রীরামক্চের এবং স্ুসংস্কৃত হিন্দুধর্মের হয়ে গেছে। 
কক ক্গ ক্গ আমি এখানকার কায একটু গুছিয়ে 
গাছিয়ে'নিয়েছি। ইতি-_ 


বিবেকানন্দ । 





(৩১) 
আলমোড়া, 
৯ই জুলাই, ১৮৯৭। 

প্রিয় ভগ্রি- 

তোমার পত্রখানি পড়ে উহার ভিতরে একটী নৈরাশ্য- 
ব্যঞ্জক ভাব ফক্কুনদীর মত বইছে দেখে বড় ছুঃখিত 
হলাম, আর উহার কারণটা কি তাও আমি বুঝতে 
পার্ছি। প্রথমেই তুমি যে আমাকে সাবধান করে 
দিয়েছ তার জন্য তোমায় বিশেষ ধন্যবাদ। তোমার 
ওরূপ লেখার উদ্দেশ্য আমি বেশ বুঝতে পার্ছি। আমি 
রাজা অজিৎ সিংহের সঙ্গে ইংলগ্ডে যাবার বন্দোবস্ত 
করেছিলাম, কিন্তু ডাক্তারের। অনুমতি দিলে না, কাজেই 
যাওয়া ঘটল না। হ্যারিয়েটের সঙ্গে তার দেখা হয়েছে 
জানতে পার্লে আমি খুব খুসী হব। তিনিও, তোমাদের 
যার সঙ্গেই হোক্‌ না কেন দেখা হলে, খুব আনন্দিত 
হবেন। 

আমি অনেকগুলি আমেরিকান কাগজের খগ্ডিতাংশ 
(০9005) পেয়েছি ; তাতে দেখ্লাম মার্কিণরমণীগণ 
সম্বন্ধে আমার উক্তি সমূহের কঠোর সমালোচনা করা 
হয়েছে- আরও তাতে এক অদ্ভুত খবর পেলাম যে, 
আমাকে এখানে জাতিচ্যুত করা হয়েছে ! আমার জাত 
থাকলে ত-_আমি যে সন্য্যাসী ! 

জাত ত কোন রকন যায়ই নি বরং সমুদ্রযাত্রার 
উপর সমাজের যে একটা বিরুদ্ধ ভাব ছিল আগার 
পাশ্চাত্য দেশে যাওয়ার দরুণ ত। এক রকম নষ্টুই হয়ে 
গেছে । আমাকে যদি জাতিচ্যুত করতে হয় তাহলে 
ভারতের অদ্ধেক রাজন্যবর্গ ও সমুদয় শিক্ষিত লোকের 
সঙ্গে আমাকে জাতিচ্যুন্ৎ করতে হবে। তান হয়ই লি 
বরং আমি সন্ন্যাস নেবার পুর্বে আমার যে ভাতি ছিল 
সেই জাতিসুক্ত প্রধান রাজা আমাচক সম্মান প্রদশানের 
জন্য একটী সামাজিক ভোজের শায়োভন করেছিলেন, 
তাতে প্র জাতির অধিকাংশ ব৬ বড লোক যোগ দিয়ে- 
ছিলেন। এ ত গেল ঠাদের তরফ, থেকে। আনাদির 
দিক্‌ থেকে ধর্লে আমরা ৩ সন্সযাসা-_নারায়ণ- 
ভারতে আমর। সামান্য নরলোকের সঙ্গে একত্র খাই না 
আমরা যে দেবতা, তারা যে মর্থ্য লোক--উহাতে 
আমাদের মর্ধ্যাদাহানি ! আর প্রিয় মেরি, শত শত 

রাজার বংশধরেরা এই পা ধুইয়ে মুছিয়ে দিয়েছে, পুজো 
করেছে_ আর সমস্ত দেশের ভিতর যেরূপ আদর 
অভ্যর্থনা অভিনন্দনের ছড়াছড়ি হয়েছে, ভারতে আর 
এরূপ কারও হয় নি। 

এইটুকু বল্লেই যথেষ্ট হবে যে, রাস্তায় বেরুতে 
গেলেই এত লোকের ভিড় হয় যে শাস্তিরক্ষার জন্য 
পুলিশের দরকার হয়-_-জাতিচ্যুত করাই বটে! অবশ্য 
আমার এইরূপ অভ্যর্থনাঁয় মিশনরী ভায়াদের বেশ শক্তি- 
ক্ষয় করে দিয়েছে। আর এখানে তাদের পৌছে কে? 
তাদের যে একটা অস্তিত্ব আছে সেই সম্বন্ধে যে 
আমাদের খেয়াল নেই ! 

আমি এক বক্তৃতায় এই মিশনরী ভায়াদের সম্থান্ধে 
এবং ইংলিস চার্চের অস্তভূক্ত ভদ্র মিশনরীগণকে বাদ 
দিয়ে__সাধারণ মিশনরীর দল কোন্‌ শ্রেণীর লোক হতে 
সংগৃহীত তৎসম্বন্ধে কিছু বলেছিলাম। সেই সঙ্গে 
আমেরিকার সেই চার্চের অতিরিক্ত গোঁড়া স্ত্রীলোকদের 
সম্বন্ধে এবং তাদের পরকুৎসা স্ষ্টি করবার শক্তিসম্থন্ধেও 
আমায় কিছু বল্তে হয়েছিল । 

মিশনরী ভায়ারা আমার আমেরিকার কাযটা নষ্ট 
কর্বার জন্য এইটীকেই সমগ্র মার্কিণ রমণীগণের উপর 
আক্রমণ বলে ঢাক পেটাচ্ছে--কারণ তারা বেশ জানে 

পঙ্জাবলী । 


শুধু তাদের বিরুদ্ধে কেউ কিছু বল্লে যুক্তরাজ্যের 
লোকেরা খুসীই হবে। প্রিয় মেরি, ধর যদি ইয়াঙ্কিদের 
বিরুদ্ধে আমি খুব ভয়ানক কথা বলেই থাকি-_তারা 
আমাদের মা বোনের বিরুদ্ধে যে সব কথা বলে তাতে 
কি তার লক্ষ ভাগের এক ভাগেরও প্রতিশোধ হয়? 
ভারতবাসী “হিদেন” _ আমাদের উপর খৃষ্টান ইয়াঙ্ছি 
নরনারী যে ঘ্বণা পৌষণ করে তা ধৌত করুতে বরুণ 
দেবতার সব জলেও কুলোয় ন/_আার আমরা তাদের 
কি অনিষ্ট করেছি ? অপরে সমালোচনা কর্লে ইয়াস্কিরা 
ধৈর্ধ্যের সহিত তা৷ সহ করতে শিখুক্‌, তারপর তারা 
অপরের সমালোচনা করুক। এন্টী একটী মনোবিজ্ঞান- 
সম্মত সর্বজনবিদিত সত্য যে, যারা সর্বদা অপরকে 
গালিগালাজ দিতে প্রস্তুত তারা অপরের এতটুকু 
সমালোচনার ঘা সহ কর্তে পারে না। আব তারপর 
তাদের আমি কি ধার্‌ ধারি! তোমাদের পরিবার, 
মিসেস্‌ বুল, লেগেট্রা এবং আর কয়েকজন সঙ্গদয় 
ব্যক্তি ব্যতীত আর কে আমার প্রতি সদয় ব্যবহার 
করেছে? কে আমার ভাবগুলি কাঁধ্যে পরিণত কর্বার 
সাহায্য করতে এসেছিল ? আমায় কিন্তু ক্রমাগত 
খাটতে হয়েছে, যাতে মার্কিণেরা অপেক্ষাকৃত উদ্ধার ও 
ধর্মপ্রবণ হয়--তার জন্য আমেরিকায় আমার সমুদয় 
৭৭ 


পত্রাবলী। 
শক্তি ক্ষয় কর্তে হয়েছে এখন আমি মৃত্যুর দ্বারে 
অতিথি! 

ইংলগ্ডে আমি কেবল ছ”মাস কায করেছি-_একবার 
ছাড়া কখনও কোন নিন্দার রব উঠেনি-_সে নিন্দা- 
রটনাও একজন মার্কিণ রমণীর কাজ-_-এই কথা জান্তে 
পেরে ত আমার ইংরাজ বন্ধুরা বিশেষ আশ্বস্ত হলেন। 
আক্রমণ 'ত কোন রকম হয়ই নি বরং অনেকগুলি 
ভাল ভাল ইংলিস চার্চের পাদ্রী আমার ঘনিষ্ট বন্ধ 
হয়েছিলেন-__-মার না চেয়েই আমি আমার কাজের জন্য 
যথেষ্ট সাহায্য পেয়েছিলাম এবং নিশ্চিত আরও পাব। 
ওখানকার একট সমিতি আমার কার্য্যের প্রসার লক্ষ্য 
করে আস্ছে এবং উহার জন্য সাহাযোর জোগাড় কর্ছে। 
তথাকার চার জন সন্ত্রান্ত ব্যক্তি আমার কাধ্যের 
সাহায্যের জন্ত সব রকম অসুবিধা সহ্য করেও আমার 
সঙ্গে সঙ্গে ভারতে এসেছেন। আরও অনেকে আস্বার 
জন্য প্রস্তুত ছিল এবং এরপর যখন যাব শত শত লোক 
আরও প্রস্তত হবে। প্রিয় মেরি, আমার জন্য কিছু ভয় 
কোরো না। মার্কিণেরা বড় কেবল ইউরোপের হোটেল- 
ওয়ালা ও বন্ত্রবিক্রেতাদের চোখে এবং নিজেদের 
কাছে। জগতটাতে যথেষ্ট জায়গা! রয়েছে-_হয়াস্কিরা 
চটুলেও আমার জগতে স্থানের অভাব হবে না। যাই 

হোক্‌ না কেন, আমি যতটুকু কা করেছি তাতে আমি 
সম্পূর্ণ সন্তপ্ট আছি। আমি কখনও কোন জিনিষ মতলব 
করে করিনি। আপনা আপনি যেমন যেমন সুযোগ 
এসেছে আমি তারই সহায়ত! নিয়েছি । কেবল একটা 
ভাব আমার মস্তিক্ষের ভিতর ঘুর্ছিল-_ভারতবাসী 
সাধারণ জনগণের উন্নতির ভন্য একটা যন্ত্র গ্রস্ত করে 
চালিয়ে দেওয়া । আমি সে বিষয়ে কতকটা কৃতকাধ্য 
হয়েছি । তোমার হৃদয় আনন্দে উৎফুল্ল হয়ে উঠতো যদি 
তুমি দেখতে আমার ছেলের দুিক্ষ, ব্যাধি ও ছুঃখকষ্টরের 
ভিতর কেমন কায করছে । কলেরাক্রান্ত 'পারিয়া'র 
মাছুরের বিছানার পাশে বসে কেমন তাদের সেবাশুশ্রাষা 
কর্ছে, অনশনক্রিষ্ট চণ্ডালের মুখে কেমন অন্ন তুলে দিচ্ছে 
_ আর প্রভু আমায় তাদের জন্য সাহায্য পাঠাচ্ছেন। 
মানুষের কথা৷ কি আমি গ্রাহ্য করি! সে প্রেমাস্পদ 
প্রভু আমার সঙ্গে সঙ্গে রয়েছেন, যেমন আামেরিকায়, 
যেমন ইংলগ্ডে, যেমন যখন ভারচ্ঠর বরাস্তায় রাস্তায় ঘুরে 
বেড়াতুম_-কেউ আমায় ভিনতো না_তখন সঙ্গে সঙ্গে 
ছিলেন। লোকেরা কি বলে না বলে তাতে আনার কি 
এসে যায়-_-ওরা ত বালক ! ওরা আব ওর চেয়ে বেশা 
বুঝবে কি করে? কি। আদি পরমাম্মাকে সাক্ষাং 
করেছি, সমুদয় পার্থিব বন্ত যে অসার তা প্রানে প্রাণে 

গত্রীবলী 
উপলব্ধি করেছি, আমি সামান্য বালকদের কথায় আমার 
নির্দিষ্ট পথ থেকে চ্যুত হব-_আমাকে দেখে কি-সেইরূপ 
বোধ হয়? 

আমাকে আমার নিজের সম্বন্ধে অনেক কথা বল্‌তে 
হল-_কারণ, তোমাদের কাছে না বল্লে যেন আমার 
কর্তব্য শেষ হত ন1। আমি বুঝতে পার্ছি আমার 
কায শেষ হয়েছে । জোর তিন চার বছর জীবন অবশিষ্ট 
আছে। আমার নিজের মুক্তির ইচ্ছা সম্পূর্ণ চলে গেছে । 
আমি সাংসারিক সুখের কখনও প্রার্থনা করি নি। 
আমি দেখতে চাই যে আমি যে যত্ত্রটা প্রস্তুত কর্লাম 
তা বেশ মজবুত, কাষের উপযোগী হয়েছে । আর এটা 
নিশ্চিত জেন যে, অন্ততঃ ভারতে লোকের কল্যাণের 
জন্য এমন একটা যন্ত্র বসিয়ে গেলাম কোন শক্তি যাকে 
হঠাতে পার্বে না । _আমি নিশ্চিন্ত হয়ে ঘুমুবো, পরে 
কি হবে সে সম্বন্ধে আর ভাবব না। আর (আমি 
প্রার্থনা করি যে, আমি বার বার জন্মগ্রহণ করে সহস্র 
ছুঃখ সহা করি, যেন এ সকল জন্মে একমাত্র যে ঈশ্বর 
বাস্তবিক বর্তমান, আমি একমাত্র যে উশ্বরে বিশ্বাসী 
সেই ঈশ্বরের-_সমুদয় জীবাস্বার সমষ্টিন্বক্ূপ সেই 
ঈশ্বরের উপাসনা করতে পারি; আর সর্বোপরি 
পতিত, ছুঃখী, পাগী, তাপী রূপী আমার ঈশ্বর 

সকল জাতির দরিদ্র-ছুঃখীরূপী আমার ঈশ্বরই আমার 
বিশেষ উপাস্ত ।) 

“যিনি উচ্চ ও নীচ, সাধু ও পাপী, দেব ও কীট 
উভয়রূপী, সেই প্রত্যক্ষ, জ্ঞেয়, সত্য সর্ব্ব্যাপীর উপাসন। 
কর, অন্তান্ত প্রতিমা ভেঙ্গে ফেল ।” 

“যাহাতে পুর্বজন্ম নাই, পরজন্ম নাই, বিনাশ নাই, 
গমনাগমন নাই, যাহাতে আমরা সর্বদা অবস্থিত থেকে 
অখগুত্ব লাভ করছি এবং ভবিষ্যভেও কর্ব, তাহারই 
উপাসনা কর, অন্যান্ত প্রতিম৷ ভেঙ্গে ফেল”। 

আমার সময় অল্প । এখন আমার যাহা কিছু বল্বার 
আছে কিছু না চেপে বলে যেতে হবে। ওতে কাহারও 
হৃদয়ে আঘাত লাগ্বে বা কেউ বিরক্ত হবে এ বিষয়ে 
লক্ষ্য করলে চল্বে না। অতএব প্রিয় মেরি, আমার 
মুখ হতে যাই বার হ'ক না কেন কিছুতেই ভয় পেওনা। 
কারণ, যে শক্তি আমার পশ্চাতে থেকে কাজ করছে, 
তা বিবেকানন্দ নহে__তা প্র স্বয়ং। কিসে ভাল 
হয়, তিনি ভাল বোঝেন। যদি আমাকে জগৎকে 
সন্তুষ্ট করতে হয় তা হলে ত মামার দ্বাবা জগতের 
অনিষ্ট হবে। অধিকাংশ লোক যা বলে তা ভুল, 
কারণ, দেখতে পাওয়। যাচ্ছে তারা চিরকাল লোকের 
উপর প্রস্ত্ব কর্ছে তথাপি জগতে অবস্থ। অতি 

শোচনীয়ই রয়েছে। যে কোন নূতন ভাব প্রচারিত 
হবে তারই বিরুদ্ধে লোকে লাগ্বে ; সভ্য ধীর! তারা 
শিষ্টাচারের সীমা লঙ্ঘন না করে উপহাসের হাসি 
হাস্বেন, আর যারা সভ্য নয় তারা শিষ্টাচারবিরুদ্ধ 
চীৎকার কর্বে ও কুৎসিত নিন্দা রটাবে। সংসারের 
কীট এরাও একদিন খাড়া হয়ে দাড়াবে জ্ঞানহীন 
বালকেরাও একদিন জ্ঞানালোকে আলোকিত হবে। 
মার্কিণেরা অস্যুদয়ের নূতন স্ুরাপানে এখন মন্ত। 
অভ্যুদয়ের বন্যা শত শত বার আমাদের দেশের উপর 
এসেছে ও চলে গেছে । তাতে আমরা এমন শিক্ষা 
পেয়েছি যা বালকপ্রকৃতির জাতির বুঝতে এখন অক্ষম | 
আমরা জেনেছি এ সবই মিছে, এই বীভৎস জগৎটা মায়া 
মাত্র-_ইহা ত্যাগ কর এবং সুখী হও। কামকাঞ্চনের 
ভাব ত্যাগ কর-_অন্য পথ নাই। বিবাহ, স্ত্রীপুরুষ- 
সম্বন্ধ, টাঁকাকড়ি এইগুলি মৃত্তিমান পিশাচ স্বরূপ । 
সাংসারিক প্রেম যা কিছু, সব দেহ £থকেই প্রস্থৃত_- 
নিশ্চিত জেনে এ প্রেম দেহগত, তা ছাড়া আর কিছুই 
নয়। কামকাঞ্চনসন্বন্ধ সব ছেড়ে দাও-_এগুলি যেমন 
চলে যাবে অমনি দিব্যদৃষ্টি খুলে যাবে__আধ্যাত্মিক সত্য 
সব সাক্ষাৎকার কর্বে : তখন আত্মা তার অনস্ত শক্তি 
পুনঃপ্রাপ্ত হবেন। আমার বড়ই ইচ্ছা ছিল হ্যারিয়েটের 

সঙ্গে দেখা কর্বার জন্য ইংলণ্ডে যাই। আমার আর 
একটা মাত্র ইচ্ছা আছে, মৃত্যুর পূর্বে তোমাদের চার 
বোনের সঙ্গে একবার দেখা করা ; আমার সে ইচ্ছ' পূর্ণ 
হবেই হবে । ইতি 
তোমাদের চিরন্সেহাবদ্ধ 
বিবেকানন্দ । 
(৩২) * 
আলমোড়া। 
১১ই জুলাই, ১৮৯৭ । 

প্রিয় শু 

ভূমি সম্প্রতি মঠের যে কাধা-বিবরণ পাঙ্গিয়েছ, তা 
পেয়ে ভারী খুসী হলুম। তোমার বিপোট সন্থন্ধে 
আমার সমালোচনার বড় কিছু নেই_কেবল বলতে 
চাই আর একটু পরিষ্কার করে লিখো । 

যতদূর পর্যন্ত কাজ হায়েছে তাতে আমি খুব সন্থষ্ঠ 
কিন্তু মারো এগিয়ে যেতে হাবে-_পূর্বে আমি একবার 
লিখেছিলুম, কতকগুলো পদার্থবিদ্য। & রসায়নশান্থ 
সম্বন্ধীয় যন্ত্র যোগাড় কর্লে ভাল হয় এবং ক্লাস খুলে 
নৃতন ত্রহ্মচারীদের জন্য সাদাসিদে রকমের পদার্থবিদ্যা 
ও রসায়ন, বিশেষতঃ দেহত সম্বন্ধীয় পরীক্ষা করে 

তাদের এ সকল বিষয় শেখালে ভাল হয়; কই, সে 
সম্বন্ধে ত কোন উচ্চবাচ্য এ পর্যস্ত শুনিনি । 

আরো একটা কথা লিখেছিলাম--যে সকল বৈজ্ঞা- 
নিক গ্রন্থ বাঙ্গালা ভাষায় অনুবাদ হয়ে গেছে সেইগুলি 
কিনে ফেল! উচিত ; তার সম্বন্ধেই বা কি হল? 

এখন আমার মনে হচ্ছে-মঠে একসঙ্গে অন্ততঃ 
তিন জন করে মোহাস্ত নির্বাচন করলে ভাল হয়__ 
একজন বৈষয়িক ব্যাপারের দিকে দেখবেন, একজন 
ব্রহ্মচারীদের আধ্যাত্মিক উন্নতির ভার নেবেন, আর 
একজন শিক্ষার ভার নেবেন- ব্রন্মচীরীদের বুদ্ধিবৃত্তির 
উৎকর্ষ সাধন কিসে হয় তিনি সেইদিকে দেখবেন। 

এর মধ্যে শিক্ষাবিভাগের পরিচালক উপযুক্ত লোক 
পাওয়াই দেখ্চি সব চেয়ে কঠিন। ব্র-- ও তু 
অনায়াসে অপর ছুইটী বিভাগের ভার নিতে পারেন। 
মঠ দর্শন করতে কেবল কল্কেতার বাবুর দল আস্ছেন 
জেনে বড় ছুঃখিত হলাম। তার বড় স্ুবিধের নয়। 
আমরা চাই সাহসী যুবকের দল-_যারা কায কর্বে, 
আহাম্মকের দলকে দিয়ে কি হবে? ব্রবকে বল্বে, 
তিনি যেন অ-_ ও সা__কে মঠে নিয়মিতভাবে তাদের 
সাপ্তাহিক কাধ্য-বিবরণী পাঠাতে লেখেন-__-যেন উহ) 
পাঠাতে কোনমতে ক্রটি না হয়, আর যে বাঙ্গাল৷ 

কাগজটা বার কর্বার কথ! হচ্ছে, তার জন্য প্রবন্ধ ও 
আবশ্যকীয় উপাদান পাঠান। গিরিশবাবু কি কাগজটার 
জন্য যোগাড়যন্ত্র করছেন? অদম্য ইচ্ছাশক্তির সহিত 
কাজ করে যাও ও প্রস্তুত থাক। 

অ-_- অদ্ভুত কর্ম কর্ছে বটে, কিন্তু কার্ধা প্রণালী 
ভাল বলে বোধ হচ্ছে না। বোধ হচ্ছে সে একট ছোট 
গ্রাম নিয়েই তার শক্তি ক্ষয় কর্ছে, তাও কেবল চাল- 
বিতরণ কার্যে । এই চাল দিয়ে সাহায্যের সঙ্গে সঙ্গে 
কোনরূপ প্রচার কাধ্যও হচ্ছে_-কই এরূপ ত শুনতে 
পাচ্ছি না। লোকগুলোকে যদি মাস্মনির্রশীল হতে 
শিখান না যায় তবে জগতের যত এশ্বধা আছে সব 
ঢাল্লেও ভারতের একট' ক্ষুদ্র গ্রামেরও যথার্থ সাহায্য 
করতে পারা যায় না। আমাদের কায হওয়া উচিত 
প্রধানতঃ শিক্ষাদান-__চরিত্র এবং বুদ্ধিবৃত্তি উভয়েরই 
উৎকর্ষসাধনের জন্ত শিক্ষা-বিস্তার । আমি সে সম্বন্ধে 
তকোন কথা শুন্ছি না_কেবল শুন্ছি, এতগুলি 
ভিক্ষুককে সাহায্য দেওয়া হয়েছে! ব্র-কে বল বিভিন্ন 
জেলায় কেন্দ্র খুলতে, যাতে আমাদের সামান্য সন্দালে 
যতদূর সম্ভব অধিক জায়গায় কায করা যায়। আরো 
বোধ হচ্ছে, এপর্যন্ত এ কাধ্যে ফলত; কিছু হয় নি, 
কারণ, তারা এখনও পর্যন্ত স্থানীয় লোকদের ভিতর 

তাদের স্বদেশবাসীদের মধ্যে শিক্ষাবিস্তারের আকাত্ক! 
জাগিয়ে তুলতে পারেন নি-যাতে তারা সভাসমিতি 
স্থাপন করে তাদের শিক্ষার বিধানে সচেষ্ট হন। এইরূপ 
শিক্ষার ফলে তারা আত্মনির্ভরশীল ও মিতব্যয়ী হতে 
পার্বে এবং নিজেদের বলাবল না! বুঝে তাড়াতাড়ি 
বিবাহ করে সংসারে জড়িয়ে পড়বে না এবং এইরূপে 
ভবিষ্যতে ছুভিক্ষের কবল হতে আপনাদের রক্ষা 
কর্তে পার্বে। দয়ায় লোকের হৃদয় খুলে যায়, কিন্ত 
সেই দ্বার দিয়ে তার সর্ধাঙ্গীণ হিত যাতে হয় তার 
জন্য চেষ্টা করতে হবে। 

সর্বাপেক্ষা সহজ উপায় এই-_-একটা ছোট কুঁড়ে 
নিয়ে গুরু মহারাজের মন্দির কর-_গরীবরা সেখানে 
আস্মুক__তাদের সাহায্যও কর! হউক-_তারা সেখানে 
পুজা অর্চাও করুক। প্রত্যহ সকালে সন্ধ্যায় সেখানে 
“কথা' হক। এ “কথা"র সাহায্যেই আমর! লোককে যা 
কিছু শেখাতে ইচ্ছা করি, শেখাতে পার্ব। ক্রমে ক্রমে 
তাদের আপনাদেরই এ বিষয়ে একটা আস্থা ও আগ্রহ 
বাড়তে থাকৃবে_-তখন তারা নিজেরাই সেই মন্দিরের 
ভার নেবে, আর হতে পারে, কয়েক বংসরের ভিতর এঁ 
ক্ষুদ্র মন্দনিরটাই একটা প্রকাণ্ড আশ্রমে পরিণত হবে। 
ধারা ছুর্ভিক্ষমোচন কাধ্যে যাচ্ছেন, তারা প্রথমে প্রত্যেক 

জেলায় এক একট! মাঝামাঝি জায়গ! নির্বাচন করুন-_ 
এইরূপ একটী কুঁড়ে নিয়ে তথায় ঠাকুরঘর স্থাপন করুন 
_যেখান থেকে আমাদের অল্পস্বল্প কার্য আরম্ত হতে 
পারে। 

(মনের মত কায পেলে অতি মূর্খতেও কর্তে পারে। 
যে সকল কাযকেই মনের মত করে নিতে পারে সেই 
বুদ্ধিমান্। কোনও কাযই ছোট নয়, এ সংসারে যাবতীয় 
বস্তু বটের বীজের মত, সর্পের 'মত ক্ষুদ্র দেখালেও 
অতি বৃহৎ বটগাছ তার মধ্যে। বুদ্ধিমান সেই যে 
এট্টী দেখতে পায় এবং সকল কাযকেই মহৎ করে 
তোলে ।*) 

ধারা ছুর্ভিক্ষমোচন কর্ছেন, তাদের এটাও লক্ষ্য 
রাখতে হবে যে, দান যেন উপযুক্ত পাত্রে পড়ে 
জুয়াচোরের৷ যেন ঠকিয়ে নিয়ে না যেতে পারে। ভারত- 
বর্ষ এরূপ অলস জুয়াচোরে পূর্ণ এবং দেখে আশ্চধ্য 
হবে, তারা ন। খেয়ে কখনও মরে না-কিছু না কিছু 
খেতে পায়ই। ব্র--কে বল, ধার। ছুডিক্ষে কায কগুছেন, 
উাদের সকলকে এই কথা লিখতে যাতে কোন ফল 
নেই এমন কিছুর জন্য টাকা খরচ কর্‌তে ঠাদের কখনই, 
7 আহ দযারঈী অহুবাদ নহে হ্বামিজী ইংরেজীতে লিখিতে 
লিখিতে এই অংশটী বাঙ্গালার় লিখিয়াছিলেন। 

দেওয়া হবে না__আমর! চাই, যতদূর সম্ভব অল্প খরচে 
যত বেশী সম্ভব স্থায়ী সংকার্ধ্যের প্রতিষ্ঠা । 

এখন তোমরা বুঝতে পার্ছ, তোমাদিগকে নৃতন 
নৃতন মৌলিক ভাব ভাববার চেষ্টা কর্তে হবে__তা! 
না হলে আমি মরে গেলেই সমুদয় কাষটাই চুরমার হয়ে 
যাবে। এই রকম করতে পার-তোমরা সকলে মিলে 
এই বিষয় আলোচনার জন্য একটা সভ। কর-_“আমাদের 
হাতে যে অল্পম্বল্প সম্বল আছে, তা থেকে কি করে 
সর্বাপেক্ষা ভাল স্থায়ী কায হতে পারে। কিছুদিন 
আগে থেকে সকলকে এই বিষয়ে খবর দেওয়া হক-_ 
সকলেই নিজের মতামত, বক্তব্য বলুক__সেইগুলি নিয়ে 
বিচার হক-_বাদ প্রতিবাদ হক-_তারপর আমাকে তার 
একটা রিপোর্ট পাঠাও। 

উপসংহারে বলি, তোমরা স্মরণ রেখো, আমি 
আমার গুরুভাইদের চেয়ে আমার সন্তানদের নিকট 
অধিক প্রত্যাশ। করি-আমি চাই, আমার সব ছেলেরা, 
আমি যত বড় হতে পার্তুম, তার চেয়ে শতগুণ বড় 
হক। তোমাদের প্রত্যেকেই এক একটা “দানা” 
অবশ্য হতেই হবে-__আমি বল্ছি,অবশ্যই হতে হবে। 
আজ্ঞাবহতা, উদ্দেশ্যের উপর অনুরাগ, ও সর্ব] প্রস্ত 
হয়ে থাকা--এই তিনটা যদি থাকে, কিছুতেই তোমাদের 

হঠাতে পারবে না। আমার ভালবাসা ও আশীর্বাদ 
জান্বে। ইতি__ 
বিবেকানন্দ । 


লস্‌ এঞ্জেলিস্‌। 
নং ২১১, ২১নং রাস্তা । 
২৩াশে ডিসেম্বর, ১৮৯৯ । 
প্রিয় নিবেদিতা, 
সত্যই আমি দৈবতািত চিকিৎসা প্রণালীতে 
(704001100707078 ) ক্রমশঃ শুন্য হয়ে উঠছি। 
মোট কথা, এখন আমি বেশ ভালই মাছি । আানার 
শরীরের কোন যন্ত্র কোন কালেই বিগড়ায় নাই 
স্নায়বিক দৌর্ববলা ও অক্জীর্ণতান্ঠ শামার দেতে যাহা? 
কিছু গোল বাধিয়েছিল। 
এখন আমি প্রত্যহ মাহারের পুর্বে না পরে যে 
কোন সময়েই হউক, ক্রোশ ক্রোশ বেড়িয়ে আসি । 
আমি বেশ ভাল হয়ে গেছি আর আমার দ্ঢ় বিশ্বাস 
ভালই থাকব। 
এখন চাকা ঘুরে গেছে মা উচ্ভ ঘোরাচ্ছেন । 
উার কাজ যতদিন ন! শেষ হচ্ছে? ভতদিন তিনি আমায় 


৮৯ 

যেতে দিচ্ছেন না__-এইটী হচ্ছে আসল ভিতরকার 
কথা। 

দেখ, ইংলগু কেমন উন্নতির দিকে এগুচ্ছে । এই 
রক্তারক্কির পর সেখানকার লোক এই ক্রমাগত লড়াই, 
লড়াই, লড়ায়ের চেয়ে বড় ও উচু জিনিষ ভাব্বার সময় 
পাবে। এই আমাদের স্বযোগ । আমরা এখন একটু 
উদ্যমশীল হয়ে দলে দলে ওদের ধর্ুব * *& তারপর 
ভারতীয় কার্্যটাকেও "পুরা দমে চালিয়ে দেব। গ্গ * 
চারি দিকের অবস্থা বেশ আশীপ্রদ বোধ হচ্ছে, অতএব 
প্রস্তুত হও। চারিটা ভগ্নি ও তুমি আমার ভালবাসা 
জানবে । ইতি__ 

বিবেকানন্দ । 


(৩১) 
019 মিস্‌ মিড, 
৪৪৭ ডগলাস বিল্ডিং 
লস্‌ এঞ্জেলিস্‌, কালিফোণিয়। । 
১৫ই ফেব্রুয়ারি, ১৯০০ । 

প্রিয় নিবেদিতা, 
তোমার --তারিখের পন্ম আজ প্যাসাডেনায় আমার 
নিকট পৌছিল। দেখ্ছি, জে৷ চিকাগোয় গিয়ে সেখানে 

তোমায় পায় নি, তাদের কাছ থেকেও নিউইয়ক হতে 
এপধ্যন্ত কোন খবর পাই নি। ইংলও্ড থেকে এক 
রাশ ইংরাজী খবরের কাগজ পেলাম__খামের উপর এক 
লাইন লেখা__তাতে আমার প্রতি শুভেচ্ছা প্রকাশ কর! 
হয়েছে ও __ সই আছে। অবশ্য উহাদের মধ্যে দরকারীর 
বিশেষ কিছু ছিল না। আমি তাকে একখানা চিঠি 
লিখ্তাম কিন্তু আমি ত ঠিকানা জানি না, আর ভয় হ'ল 
চিঠি লিখলে তিনি ভয় পেয়ে যাবেন । 

ক ক্* * আমি মিসেস সে-র কাছে খবর পেলাম 
যে, নিরঞ্জন কল্কেভায় সাংঘাতিক রকমে পীড়িত হয়ে 
পড়েছেন-__জানি না, তার শরার দটে গেছে কি না। 
যাই হক, ভামি এখন খুব শক্ত হয়েডি__পুর্ববাপেক্ষা 
আমার মানসিক দট়তা খুব বেড়েছে_মামার হদয়টা 
যেন লোহার পাত দিয়ে বাধান হয়ে গেছে । আমি 
এক্ষণে সন্গ্যাস জীবনের অনেকটা কাছাকাছি যাচ্ছি। 

জমি ছুই সপ্তাহ যাবৎ সার কাছ থেকে কোন 
খবর পাই নি। তম গন্পগুলি পেয়েছ জেনে খুসী 
হলাম। ভাল বিবেচনা কর ত তুমি নিজে ৪গুলি 
শাবার নৃতন করে লেখ। কোন প্রকাশককে যদি পাও 
তাকে দিয়ে গুলি ছাপিয়ে প্রকাশ করে দাও: আর যদি 
বিক্রি করে কিছু লাভ হয়, তোমার কাযের জন্য নাও। 


৯১ 

আমার দরকার নেই। *% *% আমি আস্ছে সপ্তায় সান্‌- 
ফ্রান্সিক্কোয় যাচ্ছি__তথায় সুবিধা করতে পার্ব_- 
আশাকরি । ₹ % * 

ভয় করোনা- তোমার বিদ্যালয়ের জন্য টাকা 
আস্বে। আস্তেই হবে আর যদি না আসে, তাতেই 
বাকি আসে যায়? মা জানেন, কোন্‌ রাস্তা দিয়ে নিয়ে 
যাবেন। তিনি যে দিক্‌ দিয়ে নিয়ে যান, সব রাস্তাই 
সমান। জানি না আমি শীঘ্র পূবে * যাচ্ছি কিনা। 
যদি যাবার সুযোগ হয়, তবে ইগ্ডিয়ানায় নিশ্চিত 
যাবো। 

এই আন্তর্জীতিক মেলামেশার মতলবটা খুব ভাল-_ 
যেরকমে পার উহাতে যোগ দাও__মআর যদি তুমি 
মাঝে থেকে কতকগুলি ভারতরমণীদের সমিতিকে 
এঁতে যোগ দেওয়াতে পার তবে আরো ভাল হয়। 

সং ঞ ০ ঙ্ 

কুছ পরোয়া নেই, আমাদের সব সুবিধা হয়ে যাবে। 

এই লড়াইটা যেমন শেষ হবে, আমর! অম্নি ইংলগ্ড 


* কালিফোণিয়ার অন্তগত লস্‌ এঞ্জেলিস্‌ হইতে ম্বামিজী এই 
পত্র লিখিতেছেন। উহ1৷ আমেরিকার পশ্চিম দিকে অবস্থিত। তথ! 
হইতে পুর্ব অর্থাৎ নিউইয়র্কের দিকে যাইবার কথ। বলিতেছেন। 
তথায় যাইতে হইলে ইগ্ডয়ান| নামক স্থান হইয়া! যাইতে হয়। 

যাব ও তথায় খুব চুটিয়ে কায কর্বার চেষ্টা 
কর্ব-কি বল? স্থিরা মাতাকে লিখব কি? 
যদি তাকে লেখা ভাল মনে কর, তার ঠিকান৷ 
আমায় পাঠাবে । তিনি কি তার পর তোমায় পত্রাদি 
লিখেছেন ? 

ধৈর্য ধরে থাক-_-সবই ঠিক ঘুরে আস্বে। এই 
যে নানারপ অভিজ্ঞতা লাভ হচ্ছে তাতে তৌমার বেশ 
শিক্ষা হচ্ছে-আর আমি সেই,ট্ুকুই চাই। আমারও 
শিক্ষা হচ্ছে। যে মুহ্র্তে আমরা উপযুক্ত হব, তখনই 
আমাদের কাজে টাকা আর লোক উড়ে আস্বে। 
এখন আমার বায়ুপ্রধান ধাত ও তোমার ভাবুকতা 
মিলে সব গোল হয়ে যেতে পারে । সেই কারণেই 
মা আমার বায়ু একটু একটু করে আরোগ্য করে 
দিচ্ছেন। আর তোমারও মাথা ঠাণ্ডা করে আনছেন । 
তারপর আমরা __ যাচ্ছি আর কি। এইবার আর একটু 
আধটু ছোটখাট নয়, রাশ রাশ ভাল কাজ হবে নিশ্চিত 
জেনো । এইবার আমর! প্রাচীনদেশ ইউরোপের মূল 
ভিত্তি পর্যন্ত তোলপাড় করে ফেলুবো। & * * 
আমি ক্রমশঃ ধীর স্থির শান্ত প্রকৃতি হয়ে আস্ছি__ 
যাই ঘটুক না কেন, আমি প্রান্ত আছি। এইবার যে 
কাজে লাগা যাবে প্রত্যেক ঘায়ে বেশ কাজ হবে 

৯৩ 

একটাও বৃথা যাবে নাঁঁ_-এই হচ্ছে আমার জীবনের 
আগামী অধ্যায় । আমার ভালবাসাদি জান্বে। ইতি __ 
বিবেকানন্দ । 
পুঃ_ তোমার বর্তমান ঠিকানা লিখবে । ইতি__ 
রি 
(৩৫) 
১৭১৯, টার্ক স্ীট, 
সান্‌ ফান্সিস্কো । 
২৮শে মার্চ, ১৯০০ । 
প্রিয় নিবেদিতা, 
আমি তোমার সৌভাগ্যে খুব আনন্দিত হলাম । 
আমর! যদি লেগে পড়ে থাকি, তবে অবস্থাচক্র ফিরবেই 
ফির্বে। আমার দৃঢ় বিশ্বাস) তোমার যত টাকার 
দরকার তা এখানে বা ইংলণ্ডে পাবে। 
আমি খুব খাট্ছি_-আর যত বেশী খাটুছি ততই 
ভাল বোধ কচ্ছি। শরীর অসুস্থ হয়ে আমার একটা 
বিশেষ উপকার করেছে, নিশ্চিত বুঝ তৈ পার্ছি। আমি 
এখন ঠিক ঠিক বুঝতে পার্ছি অনাসক্তি মানে কি, আর 
আমার আশা-_অতি শীস্রই আমি সম্পূর্ণ অনাসক্ত হব। 
আমরা আমাদের সমুদয় শক্তি একদিকে প্রয়োগ 
৯৪ 


পত্রাবলী | 


করে একটা বিষয়ে আসক্ত হয়ে পড়ি-_এই ব্যাপারেরই 
অপর দ্দিকৃটা উহারই মত কঠিন, যদিও উহা নেতি- 
ভাবাত্বক-_সেটার দিকে আমরা খুব কম মনোযোগ 
দিয়ে থাকি__সেটী হচ্ছে_ মুহুর্তের মধো কোন বিষয় 
থেকে অনাসক্ত হবার-_তা থেকে নিজেকে আল্গ! 
করে নেবার শক্তি । 

এই আসক্তি ও অনাসক্তি__উভয় শক্তি যখন পূর্ণ- 
ভাবে বিকশিত হয়ে উঠে, তখনই মানুষ মহত ও স্ধী 
হতে পারে। 

আমি __র দানের সপ্বাদ পেয়ে যে কি মুখী হলাম, 
তা কি বলবো । * * সবুর কর, তাব ভিতর দিয়ে যা 
কাধ্য হবার, সেইটা এখন প্রকাশ হচ্চে । তিনি 
জান্তে পারুন, বা নাই পারুন, রামক্ষর কার্যে 
তাকে এক মহৎ আশ অভিনয় ক তবে। 

তুমি অধ্যাপক -_র যে বিবরণ লিখেছ, ভা পচ৫ খুব 
আানন্দ পেলাম, জো৪ একজন দদবাদটিসম্পন্ন (01701 
৬০৮৪)) লোকের সম্বন্ধে বড মঙ্জার বিবরণ লিখেছে । 

সব বিষয় এক্ষণে মানাদের শন্রকুল হতে আরম্ত 
হয়েছে । ক * 

আমার বোধ হয়, এ পত্রখানি তুমি চিকাগোয় 
পাবে । * * মিস্‌ _র বিশেষ বন্ধু ইস্‌ যুবক ম্যাক্স 

__-র কাছ থেকে একখানি সুন্দর পত্র পেয়েছি। মিস্‌--ও 
আমায় তার ভালবাস! জানিয়েছেন, আর তারা আমার 
কাছে জান্তে চেয়েছেন, আমি কবে ইংলণ্ডে যাচ্চি। তারা 
লিখছেন, সেখানে অনেকে এ বিষয়ে খবর নিচ্ছে। 
সব জিনিষ ঘুরে আস্বে। বীজ থেকে গাছ হতে 
গেলে তাকে মাটির নীচে কিছুদিন থেকে পচতে হবে। 
গত ছুবছর এইরূপ মাটির নীচে বীজ পচ ছিল। মৃত্যুর 
করালগ্রাসে পড়ে যখনই আমি ছট্ফট্‌ করেছি, তখনই 
তার পরেই সমগ্র জীবনটা যেন প্রবলভাবে উচ্ছৎসিত 
হয়ে উঠেছে। এইবূপ একবারের ঘটনায় আমায় 
রামকৃষ্ণের কাছে নিয়ে এল, আর একবারের ঘটনায় 
আমাকে যুক্তরাজ্যে নিয়ে এল। এইটাই হয়েছে অন্য 
সবগুলির মধ্যে বড় ব্যাপার । উহা এখন চলে গেছে__ 
আমি এখন এমন স্থির শান্ত হয়ে গেছি যে, আমার 
সময়ে সময়ে নিজেরই আশ্চধ্য বোধ হয়। আমি এখন 
সকাল সন্ধ্যা খুব খাটি, যখন যা খুসি খাই, রাত্রি 
বারটায় শুই, আর কি তোফ নিদ্রা! পূর্বে আর 
কখনও এমন ঘুমোবার শক্তি লাভ করি নি। তুমি 
আমার ভালবাসা ও আশীর্বাদ জান্বে। ইতি-_ 
বিবেকানন্দ । 





৯৬ 


পত্রাবলী। 


(৩৬) 
সান্‌ ফ্রান্দসিক্কো। 
৬ই এপ্রিল, ১৯০০ । 
প্রিয় নিবেদিতা 
শুনে সুখী হলাম, তুমি ফিরেছ-_-আরও মুখী হলাম, 
তুমি প্যারিসে যাচ্ছ শুনে। আমি অবশ্য প্যারিসে 
যাব, তবে কবে যাব জানি না। | 
মিসেস্‌__ বল্ছেন, আমার এখনই রওনা হওয়া 
উচিত ও ফরাসী ভাষ! শিখ তে লেগে যাওয়া উচিত। 
আমি বলি, যা হবার হবে-_তুমিও তাই কর। 
তোমার বইখানা শেষ করে ফেল ও তারপর 
প্যারিসের কাটা । * *-_ কেমন আছে? তাকে 
আমার ভালবাস জানাবে । আমার এখানকার কায 
শেষ হয়ে গেছে । আমি দিন পনেরর ভিতর চিকাগোয় 
যাচ্ছি, যদি __ সেথায় থাকে । *% * ইতি__ 
আশীর্ববাদক 
বিবেকানন্দ । 


৯৭ 


পত্রাবলী । 


(৩৭) 
প্লেস দে এতাত ইউনিস, প্যারিস। 
২৫শে আগষ্ট, ১৯০০ । 

প্রিয় 

এইমাত্র তোমার পত্র পেলাম_ আমার প্রতি সন্ৃদয় 
বাক্যসমূহ প্রয়োগের জন্য তোমাকে বন্থু ধন্যবাদ 
জানাচ্ছি। * * 

এখন আমি স্বাধীন, আর কোন বাধাবাধির ভিতর 
নেই, কারণ, আমি রামকৃষ্ণ মিশনের কাধ্যে আর আমার 
কোন ক্ষমতা ব৷ কর্তৃত্ব না পদ রাখিনি । আমি উহার 
সভাপতির পদও ত্যাগ করেছি। 

এখন মঠাদি সব আমি ছাড়া রামকৃষ্ণের অন্যান্য 
সাক্ষাৎ শিষ্যদের হাতে গেল। ব্রহ্মানন্দ এখন সভাপতি 
হলেন, তার পর উহ! প্রেমানন্দ ইত্যাদির উপর ক্রমে 
ক্রমে পড়বে। 

এখন এই ভেবে আমার আনন্দ হচ্ছে যে, আমার 
মাথা থেকে এক মস্ত বোঝা নেমে গেল। আমি এখন 
নিজেকে বিশেষ স্থখী বোধ কচ্ছি। 

আমি এখন বিশ বৎসর ধরে রামকৃষ্ণের সেবা 
কল্লাম_-তা ভূল করেই হক বা! সফলতার ভিতর দিয়েই 
হ*ক-_-এখন আমি কাধ্য থেকে অবসর নিলাম। 


৯৮ 


পত্রাবলী। 


আমি এখন আর কাহারও প্রতিনিধি নই বা 
কাহারও নিকট দায়ী নই। আমার এতদিন বন্ধুদের 
কাছে একটা বাধ্যবাধকতা .বাধ ছিল-_ ও ভাবটা 
যেন দীর্ঘস্থায়ী ব্যারামের মত আমায় আকৃড়ে ধরেছিল । 
এখন আমি বেশ করে ভেবে চিন্তে দেখলাম__আমি 
কারুর কিছু ধার ধারি নি। আমি ত দেখছি, আমি 
প্রাণ পত্যন্ত পণ কবে_-মামার সমুদয় শক্তি প্রয়োগ 
করে--তাদের উপকারের চেষ্টা কবেছি, কিন্ত তার প্রতি- 
দানম্বরূপ তারা আমায় গালমন্দ করেছে, আমার অনিষ্ট 
চেষ্টা করেছে, আবার বিরক্ত ও জ্বালাতন করেছে | * * 

তোমার চিঠি পড়ে মনে হলে। তুমি মনে করেছ 
যে, তোমার নৃতন বন্ধুদেল উপর গামাব ঈষ। হয়েছে । 
আমি কিন্তু তোমাকে চিবদিনের জন্য জানিয়ে রাখ ছি 
আমার অন্য যে কোন দোষ থাক না কেন, আমাৰ জন্ম 
থেকেই আমার ভিতব ঈর্ধা, লোভ. বা. কর্তুত্ের 
ভার নেই । 

মামি পূর্বেও তোমাকে কোন আদেশ করি নি, 
এখন ত কাধের সঙ্গে আমার কোন সম্পকই নেই 
এখন আর কি আদেশ দেবে! ? কেবল এই পধ্যস্ত আমি 
জানি যে, যতদিন তুমি সর্ব্ধান্তঃকরণে মায়ের সেবা করবে, 
ততদিন তিনিই তোমাকে ঠিক পথে চালিয়ে নেবেন। 

৭৯৪৯ 


পত্রাবলী ৷ 


তুমি যে কোন বন্ধু করেছ, কারো সম্বন্ধে আমার 
কখন ঈর্ষা হয় নি। কোন বিষয়ে মেশ্বার জন্য আমি 
কখনও আমার ভাইদের সমালোচনা করি নি। তবে 
আমি এটা দৃঢ়বিশ্বাস করি যে, পাশ্চাত্য জাতিদের 
একটা বিশেষত্ব এই আছে যে, তারা নিজেরা যেটা 
ভাল মনে করে, সেটা অপরের উপর জোর করে চাপাবার 
চেষ্টা করে__-ভুলে যায় যে একজনের পক্ষে যেটা ভাল, 
অপরের পক্ষে সেটা* ভাল নাও হতে পারে। আমার 
ভয় হতো যে, তোমার নৃতন বন্ধুদের সঙ্গে মেশার ফলে 
তোমার মন যে দিকে ঝুঁকৃবে, তুমি অপরের ভিতর 
জোর করে সেই ভাব দেবার চেষ্টা করনে । কেবল এই 
কারণেই আমি কখন কখন কোন বিশেষ লোকের 
প্রভাব থেকে তোমায় তফাৎ রাখবার চেষ্টা করেছিলাম, 
এর অন্য কোন কারণ নেই । তুমি ত স্বাধান, তোমার 
নিজের যা যা পছন্দ তাই কর, নিক্তের কায বেছে 
নাও। +* 

আমি এইবার সম্পূর্ণ অবসর নিতে ইচ্ছা করে- 
ছিলাম। কিন্তু এখন দেখছি মায়ের ইচ্ছা__আমি 
আমার আত্মীয়বর্গের জন্য কিছু করি। ভাল, বিশ 
বছর পুর্বে আমি যা ত্যাগ করেছিলাম, তা আমি 
আনন্দের সহিত আবার ঘাড়ে নিলাম। বন্ধুই হোক, 

১০৩ 


পত্রাবলী | 


শক্রই হোক, সকলেই তার হাতের যন্ত্স্বরূপ হয়ে স্থখ 
ৰা ছুঃখের ভিতর দিয়ে আমাদের কর্মক্ষয় কর্বার 
সাহায্য করছে । সুতরাং মা তাদের সকলকে আশীর্বাদ 
করুন। আমার ভালবাস! আশীর্ববাদাদি জান্বে। ইতি__ 
তোমার চিরন্রেহাবন্ধ 

বিবেকানন্দ । 





(৩৮) 

প্রিয় 

মানবসমাজ ক্রমান্বয়ে চারিটী বর্ণ দ্বারা শাসিত হয়-_ 
পুরোহিত (ব্রাহ্মণ), সৈনিক ক্ষেত্রিয়), ব্যবসায়ী (বৈশ্য) 
এবং মজুর (শৃদ্র)। প্রত্যেক শাসনে দোষগুণ উভয়ই 
বর্তমান। পুরোহিত শাসনে বংশজাত ভিত্তিতে ঘোর 
সংকীর্ণতা রাজত্ব করে__তাহাদের ও তাহাদের বংশধর- 
গণের অধিকাররক্ষার জন্য চারিদিকে বেড়া দেওয়া 
থাকে, তাহারা ব্যতীত বিদ্যা শিখিবার কাহারও 
অধিকার নাই, বিগ্যাদানেরও কাহারও অধিকার নাই। 
এফুগের মাহাত্ম্য ইহাই যে, এই সময়ে বিভিন্ন বিজ্ঞানের 
ভিত্তি স্থাপিত হয়-_কারণ, বুদ্ধিবলে অপরকে শাসন 
করিতে হয় বলিয়া! পুরোহিতগণ মনের উৎকর্ষ সাধন 
করিয়া থাকেন। 

১০১ 


পত্রাবলী। 


ক্ষত্রিয় শাসন বড়ই অত্যাচারপূর্ণ ও কঠোর, কিন্ত 
ক্ষত্রিয়েরা এত অন্থুদারমনা নহেন। এই যুগে শিল্পের ও 
সামাজিক সভ্যতার চরমোৎকর্ষ সাধিত হইয়া থাকে। 

তারপর বৈশ্তশাসন যুগ। ইহার ভিতরে ভিতরে 
শরীরনিম্পেষণ ও রক্তশোষণকারী ক্ষমতা, অথচ বাহিরে 
প্রশান্ত ভাব__বড়ই ভয়াবহ! এযুগের সুবিধা এই যে, 
বৈশ্যকুলের সর্ধনত্র গমনাগমনের ফলে পূর্ব্বোক্ত ছুই 
যুগের পুঞজীভভূত ভাবনাশি চতু্দিকে বিস্তৃতি লাভ করে! 
ক্ষত্রিয় যুগ অপেক্ষা বৈশ্যযুগ আরও উদার, কিন্ত এই 
সময় হইতেই সভ্যতার অবনতি হইতে আরম্ত হয়। 

সর্বশেষে শুত্রশাসন যুগের আবির্ভাব হইবে__এই 
যুগের স্থবিধা হইবে এই যে, এসময়ে নানারপ শারীরিক 
স্থখস্বাচ্ছন্দোর বিস্তার হইবে, কিন্তু হয়ত সঙ্গে সঙ্গে 
সভ্যতার অবনতিরূপ দোষ ঘটিবে-_সাধারণ শিক্ষার 
পরিসর খুব বাড়িবে বটে কিন্তু সমাজে অসাধারণ 
প্রতিভাশালী ব্যক্তির সংখ্যা ক্রমশঃই কম হইতে 
থাকিবে। 

যদি এমন একটা রাষ্ট্র গঠন করিতে পারা যায়, 
যাহাতে ব্রাহ্মণ যুগের জ্ঞান, ক্ষত্রিয়ের সভ্যতা, বৈশ্যের 
সম্প্রসারণ শক্তি এবং শৃদ্রের সাম্যের আদর্শ__এই সব 
গুলিই ঠিক ঠিক বজায় থাকিবে অথচ ইহাদের দোষগুলি 

১০২ 





পত্রাবলী : 


থাকিবে না, তাহা হইলে তাহা একটী আদর্শ রাষ্ট্র হইবে। 
কিন্ত ইহা কি সম্ভবপর ? 

এক্ষণে ইহা! ঠিক যে, প্রথম তিনটার পালা শেষ 
হইয়াছে__এইবার শেষটার সময়। শূত্রযগ আসিবেই 
আসিবে-__উহা! কেহই প্রতিরোধ করিতে পারিবে না। 
স্র্মুদ্রা অথবা রজতমুদ্রা এর কোন্টীাকে রাস্বীয় ধনের 
পরিমাপক (3627)07) করিলে কি কি অন্ুবিধা ঘটে 
তাহা আমি বিশেষ জানি না--মোর বড় একট! কেহ 
জানেন বলিয়া বোধ হয় না) কিন্তু একি আমি বেশ 
বুঝিতে পাৰি ফে, স্বর্ণমুদ্রার মূল্যে সকল মূল্য ধাধ্য করার 
ফলে গরীবরা আবও গরীব এবং ধনীর। আারও ধনী 
হইতেছে । ব্রায়ান যথার্থই বলিয়াছেন, “আমরা এই 
সোণার ক্রুশে বিদ্ধ হইতে নারাজ ।” রূপার দবে সব 
দর ধার্য হইলে গরীবরা এই অসমান জীবনসংগ্রানে 
অনেকটা স্থববিধা পাইবে । আমি যে একক্ষন সোশিয়া- 
লিষ্ট (5০9০0110151) * তার কারণ ইহা নয় যে, আমি 
এমত সম্পূর্ণ নির্ভুল বলিয়া মনে করি, কেনল “নই 
মামার চেয়ে কাণামাম! ভাল”__ ইহ! বলিয়া। 

ক্ষ 5০9০191151--59010115া) মতাবলম্বা । ইারা সমাজে পনা 


ও দরিদ্রের মধ্যে যে বিষম বৈমম্য আছে, ভাতা যপ'সম্ভব দূর ক্স 








আমুল সমাজের পুনর্গঠনের পক্ষপাতী । 


১০৩ 


পত্রাবলী | 


অপর প্রথা কয়টাই জগতে চলিয়াছে এবং পরিশেষে 
সেগুলি দোষযুক্ত বলিয়া দেখা গিয়াছে । এটারও 
অন্ততঃ আর কিছুর জন্য না হইলেও জিনিষটার অভি- 
নবত্বের দিক্‌ হইতে একবার পরীক্ষা করা যাউক। 
একই লোক চিরকাল সুখ বা দুঃখ ভোগ করিবে, তাহ 
অপেক্ষা সুখ ছুঃখটা যাহাতে পর্ধ্যায়ক্রমে সকলের মধ্যে 
বিভক্ত হইতে পারে, তাহাই ভাল। জগতে ভালমন্দের 
সমষ্টি চিরকালই সর্মীন থাকিবে, তবে নূতন নূতন 
প্রণালীতে এই যুগটী (5০1০০) স্বন্ধ হইতে স্বন্ধান্তারে 
সমপিত হইতে পারিবে, এই পধ্যন্ত। 

এই ছুঃখময় জগতে সব হতভাগ্যকেই এক একদিন 
আরাম করিয়া লইতে দাও-_তবেই তাহার! কালে এই 
তথাকথিত স্থখভোগটুকুর পর এই অসার জগং-প্রপঞ্চ, 
শাসনতন্ত্রাদি ও অন্যান্য বিরক্তিকর বিষয় সকল পরিহার- 
পৃর্বক ব্রন্ষন্বরূপে প্রত্যাবর্তন করিতে পারিবে। 
তোমরা সকলে আমার ভালবাসা জানিবে । ইতি-- 


তোমাদের চিরবিশ্বস্ত ভ্রাতা 
বরিছি € 


শুেক্কোশ্ন। 
স্বামী বিবেকানন্দ-প্রতিষ্ঠিত 'রামকৃষ্ণ-মঠ' পরিচালিত মাসিক পত্র। অগ্রিম 
বাধিক মূল্য সঙাক ২১ টাকা ৷ উদ্োধন-কাধ্যালয়ে স্বামী বিবেকানন্দের ইংরাজী 
ও বাঙ্গাল নকল গ্রন্থই পাওয়। যায। “উদ্বোধন”গ্রাহকের পক্ষে বিশেষ ন্ববিধ। । 
নিয়ে জ্টব্য ১ 
সাধারণের, গ্রাহকের 


পুস্তক পক্ষে পক্ষে 
বাঙ্গাল বাজধোগ ( ৫ম সংস্করণ ) গু ১০ ১৭০ 
» জ্ঞানযোগ (৬ঠ এ) ১, ১১ 
». ভক্তিযোগ (৭ম সংস্করণ ) ৭০ ॥ 
* কন্মযোগ (৫ম এ) * ৪০ 
»* পত্রাবলী ১ম ভাগ, (ওর সংক্ষরণ ) ৪ 14০ 
*. তী ১র়ভাগ (ত্য সংস্করণ ) 1৭5 ৪ 
তু এ ৩য় ভাগ (২য সংস্গরণ ) ৪০ ৪০ 
» ভক্তি-রহন্ত (৪র্থ সংস্করণ ) রর ৬০ ॥এ০ 
». চিকাগে। বক্তৃতা ( ওর্থ সংক্ষরণ ) 15 1, 
, ভাববার কথা (৪থ নংক্ষবণ ) 1৭৯ /* 
» প্রাচ্য ও পাশ্চাহা (৫ম সংঙ্ষরণ ) ॥* 14০ 
এ পরিব্রাজক (ওয় সংস্করণ ) পচ ৪, 
এ চারতে বিবেকানন্দ ( ৪র্থ নংস্করণ ) ১১ ১৪, 
». বর্তমান তাবভ (৫ম সংস্করণ ) 1৯ /* 
»*. মদীয় আচাধাদেব (২ সংঙ্ষবণ ) 145 ।+ 
» বিবেক-বাণী ( হর্থ সং্ষরণ ) ণ* টি 
খ্্নীরামকু্ণ পুণপি ১ ২১ 


শ্রীপ্্রীরামকুঘ্ড ডপদেশ-( পকেট এডিশন ) (৯ম সং) শ্বাস 
শঙ্গানন্দ সঙ্কলিত, মূলা ।* আনা । ভারতে শক্িপূজা-হ্বাষী সারদানন্দ-প্রীত 
মূল্য 14০, উদ্বোধন-গ্রাহক-পক্ষে 1/* মানা । মিশনের অন্যান্ট প্রস্থ এবং 
হীরামক্খদেবের ও হ্গামী বিবেকানন্দের নানা রকমের ছবির ক্াাটালগের জয় ও 
পত্র লিখুন । 

হিন্কু্ম্মের নবক্গাপরণ-শ্বামী বিবেকানন্দ প্রণীত মূল্য ।4* আনা। 


৮৩ 


স্বামিজীর সহিত হিশীলয়ে-স্ট্ার নিবেদিত! প্রণীত-_ 


“099 011 9010)6 21006111789 ৬1610 005 9৬001 ড 15988102009, 
নামক পুস্তকের বঙ্গানুবাদ । এই পুস্তকে পাঠক স্বামিজীর বিষয়ে অনেক নূতন 
কথ জানিতে পারিবেন, ইহ! নিবেদিতার ডায়েরা হইতে লিখিত । হন্দর বীধান, 
মূল্য ॥* বার আন! মাত্র । 


ভারতের সাধনী_শ্বামী প্রজ্ঞানন্দ পণীত-(রামকৃষ নিশনের 
সম্পাদক, স্বামী সারদানন্দ লিখিত তুমিকাসহ ) ধর্মাভিত্তিতে ভারতের জাতীয় 
জীবন গঠন--এই গ্রন্থের মূল প্রতিপাদ্য বিষয়। পড়িলে বুঝা যায়, স্বামী বিবেকা- 
মন্দ জাতীয় উন্নতিনম্বন্ধে যে সকল বক্তত1 করিয়াছিলেন, সেইগুলি উত্তমরূপে 
আলোচনা করিয়া গ্রন্বকাব যেন তাহার ভাষ্যম্বরূপ এহ গ্রন্থ রচন। করিযাছেন। 
ইছাব বিষয়গুলির উল্লেখ করিলেই পাঠক পুস্তকে কিঞ্চিৎ আভাস পাইবেন £ 
প্রাচীন ভারতে নেশন-প্রতিষ্ঠা, ভারত'য় জাতায়ন্ভার বিশেবত্ব, ভারতীয় নেশনে 
বেদমহিমা ও অবতাএবাদ, নেশনের পুনঃ প্রতিষ্ঠা ( ধন্মজীবন, সন্নযাসা শ্রম, সমাজ, 
সমাজ-সংস্কার, শিক্ষা, শিক্ষাকেন্ত্র, শিক্ষাসংঘর্ষ, শিক্ষাসমন্থয়, শিক্ষাপ্রচার ও 
শেষকণ! 1) গ্রস্থকাবের একখানি প্রতিকৃতি এঠ পুশ্তকে সংযোজিত হইয়াছে । 
ক্রাউন ২৫৬ পৃঃ--টন্তম বাধান। মূল্য ১১ টাক । 


স্বামি-শিব্য-সংবাদ-__হএব্জজ্ চক্রবত্তী প্রণীত 
সংস্করণ ।) ্বামিজা ও তাহাব মতমাত জানিবান এমন ইযোগ পাঠক ইতিপূর্বে 
আর কখন পাইযান্েন কিন সন্দেহ । পুণ্তকপানি ছুই খণ্ডে বিভক্ত । প্রতি 
খণ্ডের মূল্য ৪০০ | 


নিবেদিতা_প্রমতী সবলাবালা দাসী প্রণীত ( ওর্ঘথ সংস্কবণ ।) ( স্বামী 
সারদানন্দ লিখিত ভূমিক! সহি 5) বঙ্গসাহিতো সিষ্টার নিবেদিতা সম্বন্ধীয় তপ্যপূর্ণ 
এমন পুস্তক আর নাই। বন্থমত বলেন_-* * * এ পধাস্থ ভগিন" 
নিবেদিতা সম্বন্ধে আমরা যতগুলি রচনা পাঠ করিয়াছি, ঞ্মতী সরলাবালাব 
"নিবেদিত" তশ্মধো সন্পপ্রেষ্, তাহা আমরা অসঙ্কোচে নির্দেশ করিতে পারি! 
ক ক * মুলা।* আনা। 


স্রীশ্রীরামরূষ পপুঁ থি-_( তগবান্‌ ্ঈরামকুফ পরমহংসদেবের 


চরিতামৃত ) গ্লীক্ষযকুমার সেন প্রণীত। সংসাবের শোকতাপের পক্ষে গ'ঞরাম- 
ক্্+-চরিত হুধান্বরূপ। আকার রয়েল আট পেজ", ৫৭৯ পৃষ্ঠ ৷ মূল্য ১* টাকা, 
উদ্বোধন-গ্রাহক পক্ষে ২১ ছুই টাকা। 


ঠিকানা-_উদ্বোধন 'কাধ্যালর, ১নং মুখার্জি লেন, বাগবাজার,*কক্তিক্কা তা) 


